ועדת הפנים והגנת הסביבה, כנסת 25, פרוטוקול מספר 17, 2023-02-26 00:00

יעקב אשר: בוקר טוב לכולם, צהריים טובים כבר, שבוע טוב לכולם

יעקב אשר:  אנחנו פותחים את הישיבה השנייה לאחר הישיבה הקודמת שהייתה הצהרת כוונות ודעות וכו'

יעקב אשר:  אנחנו היום מתחילים להיכנס לסעיפים עצמם, אנחנו נתחיל לקרוא

יעקב אשר:  היום אנחנו מדברים על פרקים מאוד מסוימים, אני לא יודע אם נצליח את כולם, אבל אנחנו נתחיל לפי מה שפורסם באתר הוועדה, לפי מה שמנהלת הוועדה שמה, הפרקים שאנחנו נדבר עליהם היום

יעקב אשר:       נמצאים פה נציגי האוצר, נכון? בפתח הדברים אני אדבר איתם רגע בארבע עיניים שאף אחד לא יקשיב

יעקב אשר:  בוא נאמר שאין לי כל כך מצב רוח טוב היום, נקרא לזה ככה, לאחר אישור התקציב בממשלה ביום חמישי בלילה, או שישי בצהריים

יעקב אשר:  אני גם לא אוהב שעושים את זה תמיד בחמישי כי יודעים שאחר כך עד שבת חייבים – זה מנגנון שכנראה נוסה בהצלחה בעבר

יעקב אשר:       אני רוצה לומר לאנשי האוצר שנמצאים כאן, שזה לאו דווקא בתחום טיפולם, אבל שיגידו לחברים שלהם, שאנחנו מצפים שבנושא הליבה מבחינתנו, אנחנו חברים בקואליציה, אני חושב שהקואליציה הזאת היא קואליציה טובה ואני חושב שנוכל לעשות הרבה דברים טובים ביחד, אבל נושאים שהם בנפשנו ושהוסכמו ונסגרו בהסכמים קואליציוניים, לא על דרישות מעבר למה שמקבלים כולם, אלא הפוך, תיקון של דברים, במיוחד בנושאים של חינוך, על השוואת תנאים, שאלה דברים שהם בליבת המושג אזרח או ילד

יעקב אשר:  לא יעלה על הדעת, אני אומר לכם כדי שתמסרו לחברים שלכם, שלא יחשבו שאני תוקף אתכם, אבל תמסרו לחברים שלכם בטון הזה, לא יעלה על הדעת שילד בגן ילדים במקום מסוים יהיה מתוקצב ככה ובגן ילדים במקום אחר יתוקצב אחרת, כשהם לומדים את אותו דבר, כשהם שרים את אותם שירים כמעט

יעקב אשר:  יש קצת הבדלים בצורה שלהם, אבל לא יותר מזה

יעקב אשר:       הדברים הללו היו בליבת הנושאים מבחינתנו בחשיבות שלהם, הנושא של ההשוואה במסגרות החינוך, על פי מדדים ועל פי דברים בהסכמות ודברים שהיה צריך להיות ולצערי הרב לא כל הדברים האלה הגיעו ונסגרו לפי ההסכמות שהיו

יעקב אשר:  אני מודיע לכם כאן, שוב, שתספרו את זה לחברים שלכם ואף אחד לא שומע כאן, שזה לא יהיה

יעקב אשר:  אנחנו לא רוצים להעביר את המאבק לכאן לכנסת

יעקב אשר:  יש דבר שנקרא מוצא שפתיך תשמור

יעקב אשר:  אם יש הסכמות, אם היו הבנות, אם נחתם הסכם, זה לא רק מוצא שפתיך, גם בסוף יש חתימות של כולם, הציפייה שלנו כשותפים, הציפייה שלנו כאזרחים זה שהדברים האלה יקוימו

יעקב אשר:       לכן מצב הרוח שלי היום לא כל כך טוב, גם בנושא החינוך, גם בנושאים אחרים ייחודיים לציבור, בגלל שבסופו של דבר המרקם החברתי של מדינת ישראל הוא שונה בהרבה מאוד דברים ולכן גם השירותים שהמדינה צריכה לתת וגם הפתרונות שהמדינה צריכה לתת צריכים להיות מותאמים לשונוּת, זה הבסיס שלנו

יעקב אשר:  בגלל זה אין לי הרבה מצב רוח, אבל אני אשתדל לאסוף את שארית מצב הרוח והרצון שלי להתקדם כדי לעשות את הישיבה הזאת

יעקב אשר:  עד כאן הדברים בארבע עיניים

יעקב אשר:  לא שמעו אחרים, נכון?      דבר שני, אני אמרתי, עשינו ישיבה ראשונה שבה נתנו להרבה מאוד גופים לדבר

יעקב אשר:  מאחר שפנה אליי בזמנו ראש עיריית ראש העין ואמר שהוא לא יכול להגיע לישיבה הקודמת אז התרתי לו להגיע לישיבה היום, למרות שאנחנו מתחילים היום את ההקראה אנחנו נעשה את זה, וגם לחברת הכנסת שטרית, שלא הייתה

יעקב אשר:  אני לא יודע אם היא הייתה עוד חברת כנסת כשדנו בזה

קטי קטרין שטרית: לא, אבל אני מלווה את הנושא הזה הרבה מאוד זמן

קטי קטרין שטרית:  השלמתי את הפערים

יעקב אשר: אני אתן לראש העיר לדבר

יעקב אשר:  נמצא כאן גם ראש עיריית רעננה

יעקב אשר:  אתה באת לדבר יותר על סעיפים מסוימים שאנחנו נדון בהם או שאתה גם רוצה הערות כלליות?      

חיים ברוידא: אני בשתי דקות רוצה לומר את הדברים, לא יכולתי להגיע בפעם הקודמת

יעקב אשר: זהו, אני לא זכרתי אם היית או לא, אז אוקיי

יעקב אשר:  מי עוד לא היה? נכון, משה פישר כתב לי פתק בישיבה הקודמת שהוא חייב לצאת למשהו, אני מקווה שנגמר במשמח? נגמר במשמח

יעקב אשר:  מזל טוב

יעקב אשר:  אתה רואה? אני זוכר

יעקב אשר:  רק לא אמרת לי אם זה בן או בת, אז תגיד עכשיו

משה שרת: בן

יעקב אשר: נכד

יעקב אשר:  יפה

יעקב אשר:  תדע לך כלל, מניסיון, ילדים זה שמחה, נכדים הרבה יותר

יעקב אשר:  מניסיון אישי

יעקב אשר:  זה פחות עול ורק החלק של השמחה יש

יעקב אשר:  אני מאחל לכולם בעזרת ה'

יעקב אשר:       אנחנו נתחיל עם חברת הכנסת קטי שטרית, בבקשה, ולאחר מכן ראשי הערים ומשה פישר, ואז המיקרופון יעבור אליכם, היועצים המשפטיים

קטי קטרין שטרית: תודה רבה, אדוני היושב ראש

קטי קטרין שטרית:  אני רוצה לציין שאני מלווה את הנושא הזה של חוק המטרו, אבל יותר בהתייחס לעיר רעננה כי ראיתי שם דברים שהם פשוט הזויים שאפשר יהיה לתקן אותם עם רצון טוב

קטי קטרין שטרית:  ראיתי קשיחות מסוימת בחברת נת"ע ואני חושבת שזה חייב להיפסק וחייבים למצוא פתרון כי אחרת, אני משתמשת במילה הכי גרועה שיכולה להיות, אנחנו לפני אסון, פשוט לפני אסון

קטי קטרין שטרית:       המצב הנוכחי הוא בעייתי, התכנון עוסק בחפירת מנהרה תחת שכונת מגורים כולה, שהיא שכונה מאוד מאוד גדולה, היא נקראת שכונת הפרחים

קטי קטרין שטרית:  אמרתי נכון?      

קריאה: כן

קטי קטרין שטרית: אני כבר הפכתי להיות תושבת רעננה מרוב שאני נמצאת שם

חיים ברוידא: יש מבצעים עכשיו בחמישה מיליון שקל, אם תרצי, דברי איתי אחר כך

קטי קטרין שטרית: בסוף זה יסתיים ב-50 מיליון

קטי קטרין שטרית:  אנחנו מדברים על מנהרה שמצויה תחת שכונת מגורים, תחת בתי ספר, תחת גנים, וכתוב בתוואי הנוכחי באופן מפורש שתידרש הריסת מבנים ופינוי תושבים

קטי קטרין שטרית:  אם אני אקח אותך לסיפור אחר שנת"ע מעורבת בו, וזה העניין של כפר שלם, פינו אנשים מסכנים, מאוד מסכנים, עם פיצוי כל כך עלוב שאתה יודע מה? אפילו חדר בתל אביב אי אפשר יהיה לקנות עם הפיצוי הזה, ואטימות וקשיחות שאין כדוגמתם

קטי קטרין שטרית:  לא התייחסו אפילו לאותם מסכנים

קטי קטרין שטרית:  לכן אני חושבת שבוא נמנע את זה מלכתחילה, כי פינוי מבנים ופינוי תושבים, אנחנו יודעים טוב מאוד מה יקרה

יעקב אשר: שאני אבין רגע, כפר שלם זה נת"ע?      

טל קדמי: כן, ברכבת הקלה, אדוני, הקו הסגול

אוסי בנימין: היו שלושה נתיבים

יעקב אשר: כפר שלם זה סוגיית כפר שלם, זו סוגיה אחת

טל קדמי: זה נת"ע

אוסי בנימין: היו שלושה נתיבים סביב כפר שלם, עיריית תל אביב התעקשה שנת"ע תעביר את הקו על הבתים

אוסי בנימין:  עיריית תל אביב התעקשה, ונת"ע וכל שאר הגופים אמרו שאין סיבה, העירייה התעקשה והעירייה היא זאת שנותנת את הווטו

קטי קטרין שטרית: אני פשוט רוצה שתבין, אדוני היושב ראש, אנחנו היום רואים כמעט בכל עיר בולענים כאלה ואחרים, עדיין לא יודעים למה קורים הבולענים האלה, לא בכל מקום, אבל אני יכולה להגיד לך שעם התוואי הזה הנוכחי, כפי שמגדירים אותו, אנחנו צפויים לבולענים, אין צל של ספק

קטי קטרין שטרית:  אנחנו מדברים על מתחת, תאר לעצמך, בית ספר, גני ילדים

יעקב אשר: כל המטרו הולך להיות מתחת? השאלה מתחת מה

קטי קטרין שטרית: כן, אבל יש פתרון, אדוני היושב ראש, הרבה יותר פשוט ויש הצעה כזו, ללכת בנתיב של הכביש הראשי, יש שם חפירה תחת מגרש ריק, זה הרבה יותר פשוט

קטי קטרין שטרית:  אין פינוי, אין הריסה, אין סכנה, השאלה היא למה נת"ע מקשיחים את עמדתם ולא מוכנים אפילו להקשיב לזה

קטי קטרין שטרית:       והדבר החשוב ביותר, ואני אומרת לך למה הוא חשוב? כי הוא חשוב לי בתפקיד שלי האחר

קטי קטרין שטרית:  אני נמצאת בוועדת בריאות, יש את בית לוינשטיין, כולנו יודעים מי מגיע לבית לוינשטיין, כולנו יודעים שטיפול בבית לוינשטיין לא אורך יום-יומיים, שבוע-שבועיים, לפעמים זה חודשים ולפעמים גם שנים

קטי קטרין שטרית:  אז תאר לעצמך שמי שבא לבקר לא יכול להשתמש בתחנה שהייתה אמורה להיות מלכתחילה בבית לוינשטיין

קטי קטרין שטרית:  הם רוצים שהתחנה תהיה בכפר סבא, ברכבת הכבדה, ויהיו שאטלים שיגיעו לבית לוינשטיין

קטי קטרין שטרית:  למה ללכת ככה? אם המתווה היה צריך להיות ככה וככה ואז יש תחנה בבית לוינשטיין

יעקב אשר: ואם התחנה תהיה בבית לוינשטיין אז גם התוואי יהיה לא בחפירה תחת השכונה?      

קטי קטרין שטרית: חד משמעית

יעקב אשר: זה קשור זה בזה

קטי קטרין שטרית: אין לך מושג כמה אתה מרוויח

יעקב אשר: אבל אז זה לא צריך לעבור משכונה אחרת?      

קטי קטרין שטרית: לא, זה לאורך כביש ראשי

קטי קטרין שטרית:  אבל אני אגיד לך, אדוני היושב ראש, יושב פה ראש עיר שנבחר על ידי הציבור

קטי קטרין שטרית:  אתה יודע, בתקופה האחרונה אין חשיבות לנבחרי הציבור

קטי קטרין שטרית:  כמונו, גם אנחנו, אתה רואה? אנחנו רוצים לתקן קצת, רוצים לעשות הפרדת רשויות, אומרים לנו דיקטטורה

קטי קטרין שטרית:  אבל דמוקרטיה, נבחרת, שבו עם ראש העיר, מה ראש העיר רוצה? הוא מייצג את התושבים

קטי קטרין שטרית:  לא ישבו איתו, לא דיברו איתו, כאילו איזה צפצוף אחד גדול על אנשים שנבחרו על ידי הציבור שצריך לייצג, אין קול ואין עונה

קטי קטרין שטרית:  ראש העיר יכול מבחינתם להיות איזה הוא ניצב, אני לא חייב לדבר איתו, אני לא חייב לתאם איתו, וזו הסכנה שיש בחוק הזה

יעקב אשר: מה שנקרא ניצב בדימוס

קטי קטרין שטרית: ממש ככה, להבדיל

קטי קטרין שטרית:  אני חושבת שצריך להפעיל שיקול דעת

קטי קטרין שטרית:  אני לא יודעת איפה נציגי נת"ע, אבל אני רוצה להגיד לך, אם נציגי נת"ע באמת יתחשבו במה שקשור לתושבים ולנבחרים אז אני חושבת שהם ימצאו פה אוזן קשבת, לפחות אצלנו חברי הכנסת, אבל כל עוד לא מתחשבים, לא בתושבים ולא בנבחרי ציבור, אני לא יכולה להיות בשקט בנושא הזה ואני חושבת שצריך לעשות מעשה וטוב לעשות אותו לפני שתהיה קטסטרופה

יעקב אשר: תודה רבה

יעקב אשר:  נמשיך עם רעננה כי כבר עלה רעננה ואז נעבור - - -     

אוסי בנימין: צריך להבין שבכל תל אביב זה קורה

יעקב אשר: אני אשאל את השאלות האלה, בגלל שמה שאמרה קטי, והיא דיברה כרגע על רעננה, הנושא הזה של בנייה או חפירה בתת קרקע מתחת לבתי תושבים הוא לדעתי חלק - - -     

קטי קטרין שטרית: בתי ספר, גני ילדים, אדוני היושב ראש

יעקב אשר: לדעתי הוא חלק גדול מהתכנית

סטלה אבידן: את זה גם אמרתי בישיבה הקודמת

יעקב אשר: חבר'ה, אני מבקש, תקשיבו אליי, אני נחמד, אני גם נראה נחמד ואני גם באמת נחמד, אל תביאו אותי להיות לא נחמד

יעקב אשר:  אני לא פותח פה שוק

יעקב אשר:  דיברה חברת הכנסת ודיברה על נושאים שקרובים לליבה וחשובים לה והם נושאים חשובים

יעקב אשר:  אני מנסה רגע לנתח כי אם אנחנו מעלים נושא כזה אז זה לא רק ברעננה, זאת אומרת ברעננה יש את הייחודיות אולי של בית לוינשטיין

קטי קטרין שטרית: אבל עדיין לא התחילו ברעננה, אז אני אומרת, אם עוד לא התחילו תהיה קשובים

קטי קטרין שטרית:  אפשר למצוא, אתה יודע, את האיזונים הנכונים

יעקב אשר: אני שומע, הבנתי

יעקב אשר:  ראש עיריית רעננה, ידידי, חיים ברוידא, בבקשה

חיים ברוידא: אז תודה רבה

חיים ברוידא:  קודם לרישה שלך, אני רוצה לומר לך בכנות בנושא חינוך, ברעננה אין הבדל בין ילדים עם כיפה סרוגה, עם פאות, עם כיפה שחורה, או ילדים בלי כיפה, כולם שווים, וזה אחד הדברים שבמדינת ישראל צריכים להבין וזה החוסן שלנו

חיים ברוידא:  אז סליחה שאמרתי את הדברים האלה - - -     

יעקב אשר: כך גם אני נהגתי כשהייתי ראש עיר בבני ברק והייתה לי שכונה גדולה מאוד שבה לא היו תושבים חרדים וטיפחתי את בתי הספר שלהם ואת המדרכות ואת הכבישים ואת הכול

חיים ברוידא: אין הבדל ואסור שיהיה

יעקב אשר: אזרח הוא אזרח, ילד הוא ילד

יעקב אשר:  הלאה

חיים ברוידא: אדוני היושב ראש, ואני אומר בכנות, לו היה מתקיים בשנים האחרונות במהלך התכנון שיח אמיתי ביושרה ובכנות לא היינו כאן היום דנים במטרו בוועדה אלא מברכים על המוגמר

חיים ברוידא:  לצערי את העיכוב ואת האצבע המאשימה שלי אני מפנה אל הפקידות ובעיקר לנת"ע שקיבלו כוח בלתי מוגבל ולא מתחשבים בצרכי התושבים והקהילה

חיים ברוידא:  הפקידות הלכה עם הראש בקיר והובילה את הרשויות לדרך ללא מוצא

חיים ברוידא:       את כל הניסיונות לייצר מציאות שאם לא יילך בכוח יילך בעוד יותר כוח, זה נועד לכישלון

חיים ברוידא:  קשה לי להבין, כמו שאמרה חברת הכנסת קטי שטרית, למה מתעלמים מראשי רשויות

חיים ברוידא:  הם נבחרי הציבור, הם יודעים את הצרכים בהווה ובטח בעתיד ושלא ימכרו לנו סיפורים שהיינו שותפים

חיים ברוידא:  הייתה אסטרטגיה סמויה להלך לנו מעל הראש

חיים ברוידא:  התכנית הנוכחית שונתה בן לילה מבלי שידענו וזה חוצה, כמו שנאמר, מתחת למוסדות חינוך ועוד לא הזכרתי את הבולענים

חיים ברוידא:       לצערי ברעננה המטרו נוסע משום מקום לשום מקום

חיים ברוידא:  אתה מזהה התנשאות של הפקידות כאילו כל הידע והבינה נמצאים אצלם, חבל, כי מדובר בכספי ציבור

חיים ברוידא:  רעננה, לסבר את אוזניכם, תעביר כל שנה במשך עשר שנים סכום של 21 מיליון שקלים מקופת התושבים לצורך מימון המטרו

חיים ברוידא:  אז גם אנחנו משלמים מכספי הקופה העירונית ומקבלים מוצר פגום שאפילו לא הזמנו

חיים ברוידא:       אדוני, אני רוצה לסכם

חיים ברוידא:  זה לא יעבוד, עשרות מיליארדים יירדו לטמיון, בית החולים השיקומי, כפי שהוזכר, הכי מפורסם בארץ וגם ידוע בעולם לטיפול בנכים, בפגועי גפיים, ראש, פגועי מלחמה, תאונות דרכים, טרגדיות אישיות, ולא יעלה על הדעת שבמיקום הזה לא תהיה תחנת מטרו

חיים ברוידא:  אין לי תשובה למה

חיים ברוידא:  בכל בתי החולים לאורך מסלול המטרו ישנן תחנות ודווקא במקום הכי ראוי ומתבקש אין, אולי לכם יש את התשובה

חיים ברוידא:  תודה רבה לך

יעקב אשר: תודה רבה

יעקב אשר:  ראש עיריית ראש העין, בבקשה

שלום בן משה: אדוני היושב ראש, תודה רבה לך, בוקר טוב

שלום בן משה:  לא יכולנו להיות בשבוע שעבר כי היינו בכנס חירום של השלטון המקומי שבמסגרתו גם עשינו שביתת אזהרה במוסדות החינוך בכל הארץ והיום התכנסו למעלה מ-100 ראשי רשויות שהטענה שלהם המרכזית היא, רבותיי, תדברו איתנו

שלום בן משה:  אנחנו אחראים על כל מה שקורה ואין לנו סמכויות ואל תחליטו החלטות שמקפחות, את מי? את התושבים

שלום בן משה:  ואל תיקחו מאיתנו כסף כדי לתת למשהו אחר

שלום בן משה:       הלוואי שהייתי במצב עכשיו שאני יכול לדון באיזה מקום יעבור המטרו, אבל לפני 25 שנה, בערך, 30 שנה, אלעד עוד לא הייתה קיימת

שלום בן משה:  אני בכוונה מדבר על אלעד כי היא שכנה שלנו וכבר יש בה היום למעלה מ-50,000 תושבים

שלום בן משה:  ב-2040 כל מי שנמצא מעבר לכביש 444 וכביש 6 הוא בכלל מנותק מהמדינה

שלום בן משה:  מנותק

שלום בן משה:  כל השומרון מגיע אלינו וכל היישובים החקלאיים, אנחנו נהיה למעלה מחצי מיליון תושבים שם באזור

שלום בן משה:  אין בכלל, לא רכבת קלה, כי בזמנו אלעד עוד לא הייתה, ראש העין, לא ספרו אותה בכלל, לכן הרכבת הקלה מגיעה עד פתח תקוה, עד סירקין, לא חוצה כרגע שם, זה מעבר להרי החושך

יעקב אשר: כמה תושבים יש היום בראש העין וכמה אזורי תעסוקה?      

שלום בן משה: בראש העין בסוף השנה הזאת יהיו 80,000, בכפר קאסם יש 40,000-30,000, אזורי תעסוקה, כמעט שני מיליון יהיו, כבר היום יש מיליון ומשהו עם כפר קאסם ועם השומרון

שלום בן משה:  השומרון כולו מגיע אלינו, אנחנו כבר עיר מחוז, כולם מגיעים לקבל שירותים של קופת חולים, של מס הכנסה, של ביטוח לאומי ואנחנו מנותקים

שלום בן משה:  כלומר כל מי שרוצה להגיע לתל אביב חייב לנסוע ברכב שלו

שלום בן משה:  תחבורה ציבורית מתבססת על רכבת, על מטרו או רכבת קלה, אין לנו לא זה ולא זה ובכלל יש התעלמות מוחלטת מהעניין הזה

שלום בן משה:       ב-2040 המספר יגדל יותר, ראש העין ב-2040 תגיע כמעט לרבע מיליון, כי יש התפתחות מקומית, יש לנו 12,000 יחידות דיור שעוד לא מימשנו אותן, באלעד יש עוד 12,000 שקיבלו אישור לממש, איך הם יגיעו? התעלמות מוחלטת

שלום בן משה:  התעלמות מוחלטת בכלל והסיבה היא שכאשר בדקו ובדקו אמרו זה מסובך, יש מי תהום ויש כך וכך וכך לכן זה יורד מהפרק

שלום בן משה:       אני מבקש ממך, נכון שאנחנו נמצאים כבר בשלב, אתה כבר בשלב של לדון על יישום החוק, צריך לצלצל בפעמון, רבותיי

שלום בן משה:  לא יכול להיות דבר כזה, אתם מקפחים אוכלוסייה שלמה שבסוף גם אם היא תגיע לתל אביב יקנסו אותם בקנס גודש

שלום בן משה:  זאת אומרת אם אני רוצה להגיע ואין לי דרך אחרת, אני נוסע עם הרכב שלי, מטילים עליי מס גודש

שלום בן משה:  עכשיו דחו אותו ל-2025 אבל בטח יחדשו אותו מחדש

יעקב אשר: אל תתחייב שיחדשו אותו מחדש, כרגע זה נדחה

שלום בן משה: הלוואי שלא

יעקב אשר: אבל בהנחה שכן?      

שלום בן משה: בהנחה שכן כל מאות האלפים האלה יבואו לתל אביב כי הם צריכים להגיע לתל אביב ולאזורי תעשייה ועבודה ובילויים, בנוסף לכל הם נוסעים ברכב שלהם, משלמים על רכב שלהם כדי רק לנסוע ומשלמים גם מס גודש

שלום בן משה:  אני לא יודע באיזה שלב ובאיזה דרך, אתה מוכרח לעזור בעניין הזה כדי שהדבר הזה – הקיפוח הזה הוא קיפוח מובהק וזה לא מתקבל על הדעת בכלל

שלום בן משה:       ואנחנו רואים את זה לאורך כל הדרך, כל מי שנמצא, מזרחית לכביש מספר 444 וכביש מספר 6 ותחנת הרכבת הוא בכלל בעולם אחר בכלל

שלום בן משה:  תודה רבה לך, אדוני היושב ראש

יעקב אשר: תודה רבה, אדוני ראש העיר

יעקב אשר:  משה פישר, עמותת בינוי שפוי

יעקב אשר:  הדובר האחרון לפני שנתחיל את ההקראה

משה שרת: תודה רבה

משה שרת:  עמותת בינוי שפוי זו עמותה שמאגדת עשרות יישובים מכל רחבי הארץ כשלתושבים שם יש עניין להיאבק בתכנון לא נכון, הן במישור העירוני והן בתשתיות

משה שרת:  תודה על האווירה הטובה והרצינית שאתה משרה פה, ואני לא אומר את זה אתה יודע, לעומת האווירה הדורסנית שהייתה פה בעבר בוועדה הזאת זה בהחלט שינוי מרענן, לא רק מרענן, מתבקש וייעודי אפילו

משה שרת:      התושבים הם אלו שצריכים לקבל את המתנה הזאת שנקראת המטרו, בסוף התושבים ועם ישראל כדי שיוכל להפיק את הערך המוסף משיפור ההתניידות שלו

משה שרת:  אני אגש ישר לעניין למרות שראשי הערים כאן דיברו ואני תומך במה שהם אמרו, הם בהחלט לא שואלים אותם ולא מתייעצים איתם ודילגו עליהם, על התושבים עצמם נת"ע דילגה לחלוטין בחוסר שקיפות כמעט מוחלט ובהתעלמות מוחלטת

משה שרת:       לכן אומר את הדברים בנקודות שאני רוצה לשים עליהן את הדגש, אדוני

משה שרת:  הבטיחות

משה שרת:  הבטיחות פה זה לא עוד נקודה, הבטיחות במגה פרויקט של מטרו, ונעזוב תקציב, אומרים 300-200 מיליארד, הבטיחות, ונשמרתם לנפשותיכם מאוד מאוד, לבטיחות כאן יש משמעות אדירה

משה שרת:  הבולענים זה לא איזה גימיק שנוצר ופתאום נפל, רעידות האדמה זה לא דבר שאפשר לזלזל פה

משה שרת:       אנחנו רואים שאין בחוק אזכור רציני מובנה לכל עניין הבטיחות, של סקר מקדים, של סקר שמאים, שלא יבואו אחרי שייפלו בתים בשכונה הישנה ויגידו לאנשים שהם רוצים להתעשר על חשבון המדינה

משה שרת:  זה לא מופיע

משה שרת:  כל הנושא הזה יחד עם הנושא של גוף שיחקור את הנושא אחר כך

משה שרת:  נגיד שחס וחלילה יקרה באיזה שהוא מקום אסון מי יקבע מי אחראי, מי אשם, מי עזר לכשל? מי יקבע את זה?      

יעקב אשר: לא, זה מפחיד אותי, מה שאתה אומר

משה שרת: נכון

יעקב אשר: לא, אתה בא ואומר לי דבר אחד, אתה אומר בוא נקבע היום את המנגנון שיקבע מי אשם באסון הזה

משה שרת: בוא נקבע את העיקרון

יעקב אשר: אני הייתי מעדיף לקבוע נושאים של בטיחות ודברים מהסוג הזה כדי שלא נגיע לאסון כזה

יעקב אשר:  לא לחפש את ה – אוי ואבוי

משה שרת: יצא לי לשרת גם במלחמת יום הכיפורים וגם בצוק איתן ולצערי ראיתי לא מעט אסונות כבדים שנגרמו כתוצאה מחיפזון והתעלמות

משה שרת:  אני אומר פה, אנחנו צריכים להיות כאן חכמים ובאמת לך יש את הזכות ואת החובה לשים פה את הדגש, את הפוקוס, על המנגנונים שימנעו את התקלות האלה, יצמצמו אותן, כי תקלות יש בכל העולם

משה שרת:  גם בגרמניה, בקלן, התמוטטה מנהרה כתוצאה מחפירות של רכבת

משה שרת:  אז בואו נעשה את זה כאן, בואו נחליט בחוק שאנחנו מכניסים גוף חקירות עצמאי, עד כמה שאפשר במדינת ישראל שהוא יהיה עצמאי

משה שרת:  בואו נכניס את זה

משה שרת:  בואו לא נתעלם מהדברים

משה שרת:      וגם בואו נשים לב לציר הזמן

משה שרת:  אנחנו רואים שברכבת הקלה, עוד לא התחילו להפעיל אותה למרות שהיא הייתה אמורה לעבוד כבר

משה שרת:  מי יודע כמה זמן יתארך ציר הזמן עם כל המשמעויות הכספיות של הכספים, של הערך, של פיצוי התושבים, של השיפוי שלהם כשלא יעמדו בלוח הזמנים

משה שרת:  גם לזה אין הצמדה, עד כמה שאני יודע, לחלק מהערכים

משה שרת:  ואני אומר פה היום בסמכותך ובאפשרותך לעשות, והיועץ המשפטי היקר שיושב פה, בבקשה לתשומת ליבך הדברים שאמרתי

יעקב אשר: תודה רבה

יעקב אשר:  תן לנו הגדרה על מה אנחנו הולכים לדון כרגע, במה אנחנו מתחילים ושוב את המצב הסטטוטורי של העניין מבחינת הנושאים בגדול

גלעד קריב: היום, כמו שפרסמנו, אנחנו נתחיל לדון בסעיפים 1 עד 7 להצעת החוק שמופיעים בעמודים 1 עד 12 לנוסח שנשלח אליכם לפני הדיון, הוא מופיע באתר הוועדה, הוא נקרא נוסח לדיון כנסת 25

גלעד קריב:  למעשה מדובר, כמו שאמרנו גם בדיון הקודם, בנוסח שאושר בוועדה הכנסת ה-24, בוועדת מיזמי תשתית לאומיים ושירותי דת יהודיים והונח לקריאה שנייה ושלישית

גלעד קריב:  זה אותו נוסח

גלעד קריב:       בשביל לייעל את הדיון אנחנו סימנו לכם בצהוב על גבי הנוסח את השינויים שהוועדה ביצעה מהנוסח ה - - -     

יעקב אשר: דקה אחת, לא עניתי על מה שנאמר כאן

יעקב אשר:  אני רוצה לומר גם לראשי העיר שנמצאים כאן

יעקב אשר:  כל הנושא של התוואי והנושא של תחנות, יש לי גם ביקורת ואף העליתי אותה והעליתי את נושא ראש העין ואלעד, וגם רעננה, אנחנו מכירים חלק מהביקורת והיום אני מבין שזה גם קשור לדברים שונים, אבל אני רוצה לומר את הדברים הבאים

יעקב אשר:  בחוק הזה אנחנו לא דנים, לא על התוואי ולא על המקומות איפה הוא צריך להיות וכו', הדברים האלה נעשים בשני מקומות, מקום אחד שנקרא ועדות התכנון והמקום השני, בסופו של דבר זה הממשלה שצריכה להחליט ולאשר, חלק אישרה, חלק עוד בתהליכים כאלה ואחרים, זה תהליך שמגיע אחד עם השני

יעקב אשר:       מצד שני אני לא יכול להתעלם מזה לגמרי, אני גם ביקשתי מאנשי מינהל התכנון לבחון דברים שעלו במהלך הדיונים הללו

יעקב אשר:  אגב, אנחנו שוב העלינו את זה גם בדרישות שלנו בהסכמים הקואליציוניים, לבחון את הנושא של ההתעלמות הזאת מהחלק הזה שנקרא ראש העין-אלעד וגם כמובן אני מתייחס להערות שאמרה חברת הכנסת קטי שטרית וראש העיר לגבי רעננה, והיה פה גם ראש עיר מהוד השרון בישיבה הקודמת שגם לו יש –      זאת אומרת קודם כל אני אומר, ההתנגדויות או הרצונות הם די ממוקדים, זה לא איזה משהו ש-24 הרשויות שעובר המטרו בתוכם כולם קופצים נגד, ואגב כולם גם בעד המטרו, וגם אני כמובן בעד המטרו, אני חושב שהוא דבר נכון וחשוב, ברמה הגבוהה ביותר

יעקב אשר:  אין מדינה בעולם, אמרתי את זה כבר בישיבות הקודמות, גם מדינות שהן הרבה יותר מפגרות מאיתנו בהרבה מאוד נושאים במה שקשור לנוסעים עם ע' הם לא מפגרים, הפוך, אנחנו בפיגור, נקרא לזה ככה, בלוח הזמנים הזה ואנחנו צריכים בשביל זה לעשות את זה היום, כשאנחנו חייבים לעבור מתחת לבתים, למקומות בנויים וכו' וכו'

יעקב אשר:       לכן מחוץ לסדרת הדיונים שאנחנו נעשה על החוק עצמו, בהקראה ובהמשך החוק, כמו שהסביר לכם גם היועץ המשפטי, אנחנו דנים כרגע על נוסח שכבר אושר בקדנציה הקודמת עם מה שהוסף בצהוב וההסברים שלו, כך שהעבודה שלנו תהיה יותר קלה

יעקב אשר:  יהיה לנו גם כנראה מה להעיר, אבל עם כל זה, לשאלתכם ולאור הדברים שאתם העליתם ולאור הדברים שהעלו לי גם אחרים, בכוונתי לעשות ישיבה אחת במהלך הדיונים, אני לא יודע כרגע מתי, אם זה יהיה בעוד שבוע או עוד עשרה ימים או עוד יומיים, אני לא יודע, אני לא מתחייב כרגע, אבל אני מתכוון לעשות ישיבה שהיא מחוץ להקראה ומחוץ לפרוטוקול, שאנחנו צריכים לאשר או לא לאשר, לשם יוזמנו, אני לא רוצה תשובות עכשיו, כי גורמי התכנון המקצועיים ואלה שמולם נמצאות השאלות ובפניהם נמצאות התשובות אינם נמצאים כאן, לפחות לא בהרכב המלא שאני הייתי מצפה כשנדון בשינויי התוואי או הדברים הללו, אם זה מה שנחוץ

יעקב אשר:       לכן אני מודיע, מנהלת הוועדה, אנחנו נעשה ישיבה אחת שהיא לא על פרק מסוים ולא על הנוסח המסוים, אלא בכלל על התוואי של המטרו, שלושת התוואים של המטרו כדי לראות את הדברים הללו ולהעלות מצוקות, רצונות, בעיות, אל מול אנשי התכנון ואל מול הממשלה

יעקב אשר:  אני אומר את זה גם לחבריי חברי הכנסת, בסוף הממשלה גם צריכה לאשר את הדברים

יעקב אשר:  זו התשובה למה שדיברנו קודם

גלעד קריב: אנחנו נתחיל בסעיף ההגדרות, זה סעיף שהוא כללי, הגדרות שהן רלוונטיות לכל החוק

גלעד קריב:  אני כבר אומר שבמהלך החוק אנחנו נצטרך לחזור לסעיף הזה כי אם נראה שבסעיפים המהותיים יש משהו שמשפיע על ההגדרה של אותו נושא - - -     

יעקב אשר: עכשיו אני אומר מראש עוד פעם, סליחה שאני נזכר ככה לאט לאט, מי שרצה לדבר על כללי, אז בזה כרגע לישיבה הזאת אנחנו סיימנו כי נתנו הזדמנות בפעם הקודמת, אני לא הולך לעשות את זה - - -     

טל קדמי: אם אפשר, אדוני, משהו נקודתי לדברים שאדוני אמר עכשיו וממש לא - - -     

יעקב אשר: לא, זה גם דיברנו בישיבה הקודמת

טל קדמי: לא, על חוק ההסדרים שרלוונטי

טל קדמי:  אדוני אמר שהמקום לדון בו הוא הממשלה, האם אדוני יודע שרוצים לדלג על הממשלה בחוק ההסדרים?      

יעקב אשר: האם אדוני יודע שאני עובר על חוק ההסדרים ואדוני יודע שאני גם יודע לקרוא ולכתוב ועוד כמה דברים מעניינים בציביליזציה? תעשה לי טובה, אני הספקתי להכיר וראיתי שאתה נמרץ מאוד, וזה בסדר, אנחנו כרגע בדיון שאם יש למישהו, וזה בדיוק מה שאני רוצה להגיד, אם יש למישהו הערה על חלק מסוים בסעיפים שהוקראו הוא יקבל את ההערה שלו ואת השאלה שלו

יעקב אשר:  נושאים כלליים והבעת עמדה לגבי אם צריך מטרו או לא, האם הוא צריך לעבור ברעננה או בעפולה או במטולה, לא הדיון של היום

יעקב אשר:  אוקיי?      

אורית בן טוב: סליחה, אדוני, אבל לגבי תוספת של סעיפים מתי אתה רוצה ל –      

יעקב אשר: רק בנושאים שקשורים לסעיפים שהוקראו

יעקב אשר:  אם יש תוספת נוסח שאתם חושבים שצריך לומר, או תיקון או דברים כאלה, אנא הערותיכם

יעקב אשר:  בשביל זה אנחנו כאן, אנחנו הולכים לבלות הרבה מאוד זמן, אבל אם לא נעשה את הסדר הזה מראש אני לא מתכוון להתחיל נאומים מחדש, השלמתי את כל החובות שלי היום, את סדרת הנאומים סיימנו, עכשיו הולכים לעבודה, מתקדמים בעבודה וכל אחד יגיד את הדברים שלו לפי הסעיפים

יעקב אשר:  אז אני מבקש לכבד את זה, הייתם פה בישיבה הקודמת, הערתם כל מה שצריך להעיר, נקודה

יעקב אשר:  בבקשה, אדוני היועץ המשפטי

גלעד קריב: אני מציע שנתחיל להקריא את סעיף ההגדרות

יעקב אשר: כן, נתחיל מהתחלה

יעקב אשר:  תיקח קטע, איך שאתה חושב, תעצור, תסביר, ואז כל מי שרוצה לדבר ירים את ידו ויראה שהמנהלת רואה אותו

גלעד קריב: חוק רכבת תחתית (מטרו) (תיקון), התשפ"ג-2023          

יעקב אשר: למה היו צריכים בעניין מניעת רעש להוסיף את זה?      

גלעד קריב: כי בהגדרה שקיימת של הוועדה של הכנסת יש הפרדה בין דברים שקשורים לוועדת הכלכלה לדברים שקשורים לוועדת הפנים

גלעד קריב:  הנושא של רעש קשור לוועדת הפנים ולכן שייכנו אותו לוועדת הפנים

רעות בינג: זה תוספת של אישור ועדה שהוספנו

יעקב אשר: אחרי אישור ועדה אתם בודקים איפה החקיקה נמצאת, כאילו איפה הסמכות נמצאת

גלעד קריב: אלו חוקים שנשתמש בהם בהמשך ואנחנו מגדירים אותם כדי שלא נצטרך לחזור כל פעם על השם המלא

גלעד קריב:           אנחנו עוד מעט נגיע לסעיפים האלה ונראה מה המשמעות של יושב ראש המועצה המאסדרת

גלעד קריב:          ההגדרה עברה, כמו שאתם רואים, להגדרה אחת לפני זה, בפסקה (2)

יעקב אשר: מרכז תחזוקה לרכבות

גלעד קריב: כן, זה תיקון טכני, זה עבר מיקום

יעקב אשר: באיזה שפה זה דפו?      

קריאה: צרפתית

קריאה: יש שמועות שעכשיו קוראים לזה קארטיף

יעקב אשר: אני מכיר את זה

יעקב אשר:  כשהייתי ראש עיר רצו שבאזור הפיתוח העתידי, שהיום ברוך ה' מתחילים לפתח שם, גם יחידות דיור וגם מרכזי תעסוקה של מיליון-מיליון וחצי מטר מרובע ויש שם מסילת רכבת, אז החליטו שבני ברק תהיה המקום לשינת הקרונות בלילה

יעקב אשר:  אתם יודעים איפה דן דיזיין, איפה קניון איילון? אז יש שם חלק של בני ברק על נחל הירקון מול רמת החייל

יעקב אשר:  אני כממלא מקום ראש עיר צעיר נאבקתי בכל המתכננים למיניהם וכל בעלי הכוח למיניהם שיבינו שמבחינה כלכלית לעיר כזו כמו בני ברק בוודאי, ולכל עיר אחרת, לקחת ולעשות שם שינה של נומי נומי לקרונות לא כל כך חכם

יעקב אשר:  לקח לי ארבע שנים, בסוף הבינו את זה

קריאה: אתה לא יודע לאיזה דלת התפרצת, דלת פתוחה, ככה זה בדיוק בכפר סבא

יעקב אשר: אבל זה יהיה בדיון האחר, לא בדיון כאן

יעקב אשר:  פה אנחנו רק בודקים מה השם של דפו, מאיפה זה הגיע, עכשיו אני יודע

קריאה: מוסך ענק, אפשר לקרוא לו, אפשר לשנות בחוק גם

קריאה:  הערה לחוק

יעקב אשר: לא, מרכז תחזוקה לרכבות זה יפה

יעקב אשר:  זה מקובל עליי

יעקב אשר:  רוצים להצביע על זה?     

קריאה: 450 דונם

גלעד קריב: אולי נמצא לזה שם בעברית

רעות בינג: זה מה שהוא מציע, מוסך ענק

גלעד קריב: במילה אחת

יעקב אשר: הוא רוצה שזה ייקרא מוסך, זה משרת אותו לעניין אחר כך

יעקב אשר:  אתם באיזה שהוא שלב תחמתם לגודל?      

גלעד קריב: לא

גלעד קריב:  ההגדרה של מתחם דפו, כמו שאתם רואים פה, זה אזור המיועד לתפעול ולתחזוקה של רכבת תחתית

יעקב אשר: אני אומר לכם משהו, כי הדיון פה יהיה, אתם פעם תמחאו לי כפיים, פעם תעשו לי לא, אבל אני רוצה לומר לכם שהיום אפשר להקים – חבל שהאוצר בדיוק מדבר כשאני אומר את זה, אבל היום אתה יכול לקחת מקומות שהמהות שלכם היא מרכז תחזוקה לרכבות וכו' ולהפוך אותו למשהו מאוד יפה ומאוד מודרני ומאוד מסודר והכול

יעקב אשר:  שוב, חוץ מלבזבז את השטח שלו סתם אם לא צריך, אבל נדבר לזה, עוד נגיע לזה

קריאה: נגיע, נגיע

קריאה:  אם לא, אני מגיע אליך הביתה

יעקב אשר: אוה, קצין הכנסת

יעקב אשר:  לא, בסדר, רק בדקתי את ערנותו של קצין הכנסת

גלעד קריב: אנחנו בפסקה (11) שכמו שאתם רואים היא מסומנת בצהוב, אני אקריא אותה ואז אני אסביר את המשמעות שלה

יעקב אשר: מה שבצהוב שונה בוועדה הקודמת

גלעד קריב: זה תוספת שלא הייתה בהצעת החוק המקורית מטעם הממשלה והוועדה החליטה להוסיף

יעקב אשר: הסברים

גלעד קריב: בחוק שכבר חוקק, בחוק הקיים, חוק רכבת תחתית (מטרו), התשפ"ב-2021, יש שתי הגדרות, בין היתר הגדרה שנקראת מיזם המטרו והגדרה של פעולה לקידום מיזם המטרו

גלעד קריב:  השילוב של שתי ההגדרות האלה, כפי שהן נמצאות היום בחוק, בעצם יוצר מצב שכל ההסדרים שאנחנו מחוקקים בחוק הזה, כל מיני הקלות, בענייני רעש, בעניינים אחרים, סמכויות לוועדה המאסדרת וכו', הם - - -     

יעקב אשר: שלא יזלגו לדברים נוספים

גלעד קריב: כרגע בנוסח שקיים זה חל אפילו על תחזוקה של קניון שנבנה מעל תחנת המטרו, בעוד 20 שנה אם רוצים להחליף שם חלון, כביכול, על פניו, לפי הנוסח היום, חלים עליו כל ההסדרים שאנחנו קובעים בחוק הזה

גלעד קריב:  כמובן שזאת לא הייתה הכוונה, לפחות כך אני הבנתי מנציגי הממשלה, ולכן הובהר בסעיף הזה שזה לא יחול על הפעלה ותחזוקה של מבנים שהם לא לצורך תחבורתי, כלומר מבנים שהם לא קשורים ישירות לרכבת

גלעד קריב:  כמובן שתחנת המטרו היא צורך תחבורתי ולכן חלים עליה כל ההסדרים האלה, המטרו עצמו כמובן, המסילות וכו', אין ספק, אבל לגבי מבנים שהם לצרכי מסחר ולצרכים אחרים, בנייני מגורים וכו', כמובן שאין הצדקה להחיל עליהם את כל ההסדרים המיוחדים שבחוק הזה

גלעד קריב:       מה שהחליטה הוועדה בכנסת ה-24, כאמור לגבי הפעלה ותחזוקה של המבנים האלה לא יחולו ההסדרים המיוחדים, אבל לגבי בנייה הם לא יחולו החל מחמש שנים מיום סיום בניית התחנה עצמה

גלעד קריב:  זאת אומרת ברגע שמסיימים לבנות את תחנת המטרו, בחמש השנים הראשונות, לגבי הבנייה עצמה עדיין חלים ההסדרים, במטרה לעודד בנייה - - -     

יעקב אשר: מה זה סיום?      

גלעד קריב: לסיום יש הגדרה, הגדרנו את זה פה, זה בעצם אישור מתכנן הוועדה לתשתיות, זה המקביל לטופס 4 למעשה בהקשר הזה, כי אין פה טופס 4, זה שיש השלמת ביצוע העבודות בהתאם להרשאה שנתנה הוועדה לתשתיות

יעקב אשר: בעצם בהתאם להיתר

גלעד קריב: כן

יעקב אשר: חמש שנים לאחר גמר התחנה

יעקב אשר:  אוקיי

יעקב אשר:  נעצור כאן, נראה אם יש למישהו הערות

סטלה אבידן: אני כאזרחית

יעקב אשר: לסעיפים שהקראנו

סטלה אבידן: אני מדברת על הסעיף הספציפי הזה, אדוני

יעקב אשר: כן, בבקשה

סטלה אבידן: אם אנחנו הבנו נכון ועדת התשתיות במסגרת החקיקה נותנת תוך חמש שנים מהקמת התשתיות הוראות ואחרי זה הסמכויות להוראות לבינוי, פינוי, היתרי בנייה, לפתיחת חלונות וכו' עוברים לעירייה

סטלה אבידן:  הבנתי נכון או לא?      

גלעד קריב: לא

סטלה אבידן: אז תסביר לי, כי זה מה שהבנתי

סטלה אבידן:  אני מדברת על המבנים שהם לא לתחבורה, שזה המסה של תמ"א 70 ו-70א'

גלעד קריב: אנחנו מדברים פה על מה ייקרא פעולה לקידום מיזם המטרו

גלעד קריב:  פעולה לקידום מיזם המטרו זה פעולה שיש לה כל מיני הסדרים מיוחדים שייקבעו בהמשך של החוק הזה, כל מיני הקלות, כמו שאמרתי מקודם, בתחומי רעש, בתחומי רישוי עסקים, בתחומים אחרים, שאנחנו רוצים לזרז, לעשות הליך מיוחד לבנייה של המטרו עצמו ולכן אנחנו קובעים את כל ההסדרים שאנחנו נקבע בהמשך

גלעד קריב:       כמו שאמרתי, ההסדרים האלה לא אמורים לחול על בניינים שהם לא קשורים ישירות לבניית המטרו עצמו או לא לתחנות של המטרו, אלא אנחנו מדברים על מבנים שהם לצרכי מסחר או לצרכי מגורים שנבנים במקרה מעל מתחמי דפו, מעל תחנות מטרו גלויות, ולכן אנחנו מחריגים אותם מההגדרה של פעולה לקידום מיזם המטרו, למעט חמש השנים הראשונות בהקשר של בנייה מסיום בניית התחנה

סטלה אבידן: עכשיו הבנתי נכון, אבל אני חושבת שמהרגע הראשון לא צריך להיות במסגרת לקידום המטרו, כי זה הופך לחוק נדל"ן, לעודד את אותה בנייה

סטלה אבידן:  זו ההערה שלי

יעקב אשר: רוצים להגיב על ההערה הזאת?      

איציק דניאל: נראה לי שהיועץ המשפטי של הוועדה הסביר את הדברים כהווייתם, אנחנו לא רואים צורך להרחיב

סטלה אבידן: כן, אבל אתה לא מתייחס להערות שלנו, כי זה הפך למיזם נדל"ן

יעקב אשר: תרחיב על ההערה הזאת

איציק דניאל: אני חייב להגיד שלא כל כך הבנתי את ההערה

גלעד קריב: ההערה הייתה שלא צריך לחול על בנייה בכלל

גלעד קריב:  שהבנייה שם תהיה הדרך המקובל ולא דרך החוק הזה

יעקב אשר: ההערה שלה היא, בעצם אם זה מבנה שהוא לא קשור למטרו, למרות שאני מבין שיש לו קשר, הוא הקרקע שלו במידה מסוימת ואף יותר מכך, אז היא שאלה אם זה לא קשור למטרו למה שיחולו עליו דינים פורצי דרך יותר

סטלה אבידן: של הקלה

איציק דניאל: כמו שיושב ראש הוועדה אמר, המבנים שיהיו מעל המתקנים של המטרו, בין אם זה דפו, בין אם זה דברים אחרים, בהכרח קשורים למה שמתחתיהם, בין אם בשלב התכנון ובין אם בשלב הביצוע ולכן בזמנו בדיון בוועדה גם היושב ראש הנוכחי של הוועדה העלה את הסוגיה הזאת ולכן אפשרנו את ההתאמות האלה בפרק זמן נוסף מעבר לזמן ההקמה של המתקן עצמו

סטלה אבידן: זה לא מקובל

יעקב אשר: אני אתן לכולם לשאול

יעקב אשר:  לשאול, לקבל תשובה, כן מוצא חן, לא מוצא חן, זה כבר משהו אחר

יעקב אשר:  זה מתוחם רק מעל הקו הכחול?      

איציק דניאל: כמו שכתוב פה בדיוק בהגדרה

גלעד קריב: מעל או הדפו או התחנה

יעקב אשר: לא כל הקו הכחול

סטלה אבידן: תמ"א 70

איציק דניאל: מעל המתקנים של הדפו, יושב ראש הוועדה

יעקב אשר: דפו או תחנות

איציק דניאל: לשם הבהירות רק נבהיר, זרקו את המילה תמ"א 70, כל נכס או בניין אחר שייבנה במסגרת תמ"א 70 שהוא לא חלק ממה שהוגדר פה, ההתאמות האלה לא יחולו לגביו

איציק דניאל:  ההגדרות פה מאוד מאוד ספציפיות

יעקב אשר: אוקיי

יעקב אשר:  מי עוד ביקש?      

טל קדמי: אכן אני לא שומע פה תשובה להערתה של הגב' אבידן מסיבה מאוד פשוטה, שהיא צודקת, כי שר התחבורה דאז, היום שר האוצר, מצוטט בכתבה, ואני אשמח להציג, כל מילה שאני אומר היא בכתב, יש אותה, אומר: הפרויקט הזה הוא כלכלי ובעצם הוא לא תחבורתי

טל קדמי:  המדינה, משרד האוצר ומשרד התחבורה, הודו שבעצם התכנון נעשה קודם כל, לפי מה שאדוני אמר, איפה שאפשר לבנות

טל קדמי:       זה לא רע לבנות מסביב, אבל כשזה הגורם שמשפיע על איפה תמוקמנה תחנות, ובגלל זה אגב, בסוגריים, אני לא אכנס לזה, אבל אין תחנה לבית לוינשטיין כדוגמה, אז זה בדיוק העניין

טל קדמי:  זו הסיבה

טל קדמי:  אני רק אסיים את ההערה הזאת ואומר, איפה נציג אחד של משרד התחבורה, אדוני? למה האוצר מוביל את הפרויקט הזה? בדיוק בגלל זה, כי הם רוצים את הכסף ממס השבחת מטרו

יעקב אשר: רגע, יש פה נציגה של משרד התחבורה?      

טל קדמי: איפה? את דנה דובר אני מכיר

גל גפן-פרנקל: אני נציגה של משרד התחבורה

דוד מור: מהלשכה המשפטית של משרד התחבורה גם פה

יעקב אשר: יש כאן נציגים של משרד התחבורה

טל קדמי: ומי הדובר הלהוט? מי בדרך כלל מדבר? דנה דובר במקרה, אבל יש פה עוד

יעקב אשר: טל, זה בסדר, אתה עורך דין מצוין

טל קדמי: תודה

יעקב אשר: טענת את טענותיך, אני חושב שהיא הסבירה את עצמה מצוין, היא קיבלה תשובה שלא מרצה אותה

יעקב אשר:  אני אומר גם קצת את דעתי, אם זה לא יפריע לכם, שקודם כל חשוב מאוד שבאותם מקומות שיש כן קשר למבנים נוספים, שזה יהיה רק מוגבל בזמן כדי שלא יהפכו להיות מקומות במדינת ישראל שהם מקבלים מה שנקרא קדימות בצורת החלטות וכו' וכו'

יעקב אשר:  הקשר שכן קיים בין תחנה שבונים או דפו שבונים ומעליו יש בניין, בהנחה שזאת התכנית שקיימת ותהיה, אז היא הגיונית ונכונה, אבל היא גם נכונה שיגבילו אותה לתקופת זמן

יעקב אשר:  שמענו את ההסברים שלהם ועדיין את הטענות שלכם

אוסי בנימין: אוסי בנימין, צבא ההגנה לעצים ונציגת תושבים בתל אביב

אוסי בנימין:  לנושא התכנון שבהתחלה אמרת מינהל התכנון מוביל, לתושבי תל אביב, אגב, אין ייצוג כי עיריית תל אביב מתכחשת לקיומם ולא היו שיתופי ציבור

אוסי בנימין:  זה היה זמן קורונה, שלוש-ארבע מערכות בחירות - - -     

יעקב אשר: זה יעלה בישיבה מחוץ לפרוטוקול

אוסי בנימין: כשאנחנו מדברים על כל ההקלות האלה אז אני רוצה להגיד לכם שההקלות שנתנו לנת"ע עד עכשיו זה מה שיצר את הכאוס, זה מה שיצר את הבלגן

אוסי בנימין:  מה שאני חושבת שחייב להיכנס בסעיף - - -     

יעקב אשר: טוב, ניסיון יפה, אבל בואו נעצור את זה

אוסי בנימין: זה לא ניסיון בשבילי, אתה יודע, אני לא מרוויחה כסף על זה

אוסי בנימין:  אני נלחמת - - -      

יעקב אשר: תקשיבי, גם אני לא הולך להרוויח יותר אם אני אאשר את זה או לא אאשר את זה

קריאה: אנחנו בכלל לא מרוויחים, רק מפסידים

אוסי בנימין: איפה שיש את כל הסעיפים של היתר, היתר בנייה, אני מבקשת להוסיף רישיון כריתה

אוסי בנימין:  רישיון כריתה זה פרט חוקתי, נובע מחוק - - -     

יעקב אשר: אנחנו נגיע לסעיף

אוסי בנימין: לא, זה לא קשור לסעיף, זה כמו שיש לך חוק התשתיות, חוק הזה, פקודת היערות

יעקב אשר: את מתכוונת בהגדרות?      

אוסי בנימין: פקודת היערות אני רוצה לראות כאן

יעקב אשר: אוסי, דקה, אני רוצה להסביר אותך

אוסי בנימין: שנייה, ורישיון כריתה שיופיע איפה שיש היתר, היתר בנייה, רישיון כריתה

יעקב אשר: קיים היום דבר כזה שנקרא רישיון כריתה?      

אוסי בנימין: ברור

יעקב אשר: אני שואל אותו

אוסי בנימין: חוקתית בטח, מסמך משפטי

גלעד קריב: אנחנו דנים פה בהגדרות שהן מתאימות למה שיופיע בהמשך החוק

גלעד קריב:  אני אמרתי שיכול להיות שנצטרך לחזור לסעיף ההגדרות אם נוסיף דברים

גלעד קריב:  ככל שנוסיף דברים שקשורים לרישיונות כריתה - - -      

יעקב אשר: כשאנחנו נגיע לנושא העצים, פקיד היערות וכל הדבר הזה

אוסי בנימין: אז למה הוספת את חוק העתיקות?      

גלעד קריב: כי אלה דברים שכבר מופיעים - - -      

אוסי בנימין: למה ביוב? תשתית העצים היא תשתית

גלעד קריב: אם תיתני לי לענות אני אענה

גלעד קריב:  כרגע אנחנו מדברים על הגדרות שמפנות לדברים שכבר קיימים בנוסח שבפניכם

גלעד קריב:  ככל שנגיע לסעיפים שקשורים אנחנו נחזור

יעקב אשר: מה שהוא אומר במילים אחרות, גברתי תהיה איתנו גם בהמשך הדרך כנראה, נכון? ואז נדבר על כך כשנדון בסעיף

אוסי בנימין: נושא ההקלות שאנחנו מקדמים כאן וכל הזמן דוחפים אליו, אני רוצה להגיד לך שנת"ע השיגה לעצמה פטור עצמי של בחינת העניינים הסביבתיים, וכשהיא פטרה את עצמה מבדיקת העניינים הסביבתיים פינו בניינים ברמת גן בגלל זיהום של גזים

אוסי בנימין:  אנחנו כרגע בבולענים בגלל שזו קרקע חולית וזאת שיטת העבודה שלה

יעקב אשר: אנחנו נגיע לענייני בטיחות וקרקע

אוסי בנימין: אבל ההקלות שאתה מקדם, זאת אומרת פרויקט כזה גדול צריך לקבל החמרה ולא הקלה

אוסי בנימין:  אנחנו רוצים לשמור על ה - - -     

יעקב אשר: כל הקלה צריכה לבוא איתה החמרה בנושאים שצריכים לבוא, אנחנו נדון בזה ונגיע לזה

יעקב אשר:  אתם רוצים לסיים הכול, אתם רוצים שאני אכריז ששכנעתם אותי ולא צריך מטרו

יעקב אשר:  אני לא שם

אוסי בנימין: לא

טל קדמי: לא אמרנו ש - - -      

יעקב אשר: בדיוק

יעקב אשר:  לכן מה שאני מבקש מכם, בואו תהיו בסבלנות ואנחנו נעבור דבר דבר, נפרק את מה שצריך ונחליט על מה שצריך ונבדוק את הדברים שהוחלטו ונלך קדימה, אבל אני לא רוצה לחזור כל פעם וכל דיון על עשרה דברים שנחזור עליהם גם אחר כך

יעקב אשר:  אנחנו כרגע בסעיפי הגדרות בלבד ואם תהיה חסרה הגדרה מסוימת שתעלה ותבוא במסגרת ההמשך אנחנו יודעים תמיד אחורה להוסיף

יעקב אשר:  אמר את זה היועץ המשפטי בהתחלה

אסתי פלדמן: אני חושבת שאין הגדרה לפקודת היערות

אסתי פלדמן:  כשמה של פקודת היערות זה פקודת היערות, אין לה שנה ולכן אין צורך לעשות הגדרה

אוסי בנימין: מה זאת אומרת אין לה שנה?      

אסתי פלדמן: משתמשים בפקודת היערות, זה הביטוי פקודת היערות, זה לא שם חוק שצריך לקצר אותו

אוסי בנימין: לא, את לא מכירה את דיני הגנת העצים?      

אסתי פלדמן: אני מדברת על הגדרה, אנחנו משתמשים בפקודת היערות, פשוט אין צורך לעשות הגדרה מיוחדת עבורה

יעקב אשר: גברתי היועצת המשפטית במשרד האוצר, היועצים המשפטיים יבחנו אם צריך להוסיף גם את ההגדרה, כן או לא

יעקב אשר:  יכול מאוד להיות שלא, הם יבדקו את זה

יעקב אשר:  עוד הערה למישהו?      

אורית בן טוב: כן, אני לא עורכת דין, אני תושבת, פעילה חברתית, אורית בן טוב, בינוי שפוי

אורית בן טוב:  אני רוצה לשאול אם לא צריך הגדרה לנגישות תחבורתית, כי יש לנו הרבה הגדרות בהרבה חוקית לנגישות למבנים וכדומה, אבל אין הגדרה לנגישות תחבורתית ובגלל זה גם הנגישות התחבורתית היא אפס היום, אין

אורית בן טוב:  במטרו חייב להיות

יעקב אשר: את מדברת בשלב שהמטרו כבר בנוי?      

טל קדמי: לא, בחוק, הגדרה למוסד שיקומי למשל

גלעד קריב: ההגדרות, שוב, כמו שאמרתי פעמיים לדעתי, הן רלוונטיות למשהו שמופיע בחוק

גלעד קריב:  כרגע בהצעת החוק אין את המושג - - -      

אורית בן טוב: מה לעשות?      

טל קדמי: לא, תני לו להגיד, אורית

יעקב אשר: פעם אחרונה שאתה תפריע

גלעד קריב: אני יכול להגדיר כל מילה, אבל אם זה לא מופיע אחרי זה בחוק אז אין משמעות להגדרה

אורית בן טוב: אנחנו רוצים שזה יופיע

גלעד קריב: בסדר, אני אומר בפעם הרביעית, אם יתווסף סעיף מהותי שקשור לבית לוינשטיין, שקשור לנגישות, שקשור ליערות, כמובן שנצטרך להגדיר מה זה נגישות בהתאם לסעיף שאנחנו מדברים עליו

גלעד קריב:  יכול להיות שנפנה לסעיפים שקיימים בחוקים אחרים, יכול להיות שנעשה הגדרה חדשה, אבל, שוב, אנחנו עדיין לא בסעיפים המהותיים, כרגע בסעיפים המהותיים אין את המושג הזה ולכן אין צורך להגדיר אותו

יעקב אשר: אוקיי

יעקב אשר:  אני מבקש שתרשמי את זה לעצמך ותזכרו

יעקב אשר:  אם אתם רוצים אתם יכולים גם להעלות על נייר את הנקודות שלכם כדי שאנחנו נזכור גם כן לעצמנו, זה בסדר גמור

יעקב אשר:  ההערה היא טובה, אבל לא בזמן שלה, אנחנו נדון בה

גלעד קריב: מכיוון שאנחנו פה סיימנו את סעיף ההגדרות אני מציע שנעצור פה, נראה אם יש עוד הערות ונעבור לסעיף 2

יעקב אשר: יש הערות למישהו? אוקיי

גלעד קריב: אנחנו עוברים לסעיף 2

גלעד קריב:  תיקון סעיף 2

גלעד קריב:  סעיף 2 היום בחוק הקיים, עניינו האינטרס הלאומי בקידום מיזם המטרו, ככה נקרא הסעיף

יעקב אשר: רגע, לצורך מה הוא בא? מה היה חסר בקודם?      

גלעד קריב: אני מציע שמשרד האוצר יסביר

יעקב אשר: אתה רוצה להקריא קודם ואחר כך הוא יסביר?      

גלעד קריב: אפשר שהם יסבירו

יעקב אשר: תסבירו מה היה פה ומה ההבנה של זה

דנה דובר: בסופו של דבר בניגוד למקומות אחרים שבהם נתנו עדיפות מלאה למיזם המטרו הבנו שכאן, בהנחיה שיש לגופים לתת, אנחנו לא רוצים לגבור על היכולת שלהם בשיקול הדעת באופן יותר רחב ולכן נקבע שגופים שיש בהם היבטי ביטחון כפי שמתוארים כאן טרם הם נותנים הנחיה חדשה בהיבטי ביטחון יתייעצו עם הגופים שאחראים על קידום מיזם המטרו בשביל לבחון יחד מה המשמעויות שיש להנחיה הזאת לתת לפני שהם נותנים אותה

יעקב אשר: זאת אומרת שכאילו בסעיף הקודם זה היה בנוי בצורה כזאת שזה –      

דנה דובר: אמרנו סעיף שמדבר על זה שאנחנו נותנים עדיפות למיזם המטרו, אבל בעקבות חששות שעלו בוועדה לגבי היכולת של גופים מסוימים לתת עדיפות למיזם המטרו כשיש דברים אחרים שעומדים מנגד דיברנו על כך שכשאנחנו מדברים על גופים שיש בהם השפעה בהנחיות שלהם על בטיחות וביטחון טרם ההנחיות החדשות שהם נותנים הם יתייעצו עם הוועדה בשביל להבין מה המשמעויות של ההנחיות שהם נותנים

גלעד קריב: בסדר, אני אקריא את הסעיף ואז אני אסביר, בהמשך למה שאמרה דנה, את התוספת שהוועדה החליטה עליה

גלעד קריב:  אני חוזר

יעקב אשר: חבר הכנסת מלול, אני רק אסביר לך, כי לא היית בהתחלה, בחוק הזה דנו בקדנציה הקודמת והיה בהתחלה נוסח שהממשלה אישרה, לאחר מכן הוועדה בכמה וכמה דיונים שהיו שינו את הדברים ובנוסח שאתה רואה עכשיו מולך עם האדום והצהוב אלה התוספות, הצהוב זה התוספות ובצד זה ההסברים למה הוסיפו את זה

גלעד קריב: עד פה זה מה שהסבירה דנה, החלק הצהוב, אני אקריא אותו ואז אני אסביר אותו

גלעד קריב: אז כמו שאמרה דנה, ברירת המחדל שעליה הוחלט היא שהגופים האלה צריכים לפני כל הוראה או הנחיה שהיא אמורה להיות הנחיה כללית, שאמורה לחול לאורך זמן, הם צריכים לפנות לוועדה המנהלת, זה בעצם סוג של התייעצות עם הוועדה המנהלת, הם לא מחויבים לעצה, אבל הם צריכים להתייעץ עם הוועדה המנהלת, לשמוע את עמדתה

יעקב אשר: מי לא מחויב לעצה, הוועדה המנהלת?      

גלעד קריב: לא, גופי החירום

גלעד קריב:  הם חייבים לפנות, לקבל את עמדת הוועדה המנהלת הם לא מחויבים

גלעד קריב:  אנחנו הוספנו פה, כמובן בהסכמה, במקרים שהם - - -     

יעקב אשר: לא, רגע, את המקרים האלה הבנתי, אבל קודם, זאת אומרת שגוף ביטחוני, בטיחותי כזה או אחר, רואה ליקוי מסוים ואומר שהוא רוצה לשנות או לעשות –      

גלעד קריב: אם הוא רוצה להוציא איזה שהיא הנחיה כללית, שהיא לא חייבת לחול על המטרו, אבל במקרה יש לה גם השפעה על מיזם המטרו

יעקב אשר: בכלל, הנחיות כלליות?     

רעות בינג: אבטחה למשל

יעקב אשר: ואם יש משהו ספציפי, על אחת כמה וכמה

גלעד קריב: אם זה לא משהו שהוא דחוף, יש איזה הנחיה שהוא רוצה להוציא, אבל זו לא הנחיה שהיא דחופה למחר בבוקר, אז הוא פונה לוועדה המנהלת, אומר שזאת ההנחיה שהוא מתכוון להוציא, שואל אם יש להם הערות בעניין זה, הוועדה המנהלת אומרת לו אם יש הערות או אין הערות, שייקח בחשבון נושא זה וזה

גלעד קריב:  כמובן היא רואה - - -      

יעקב אשר: ואם עדיין הוא חושב שהוא צריך לעשות את הפעולה שהוא צריך לעשות, יש לו סמכות או אין לו סמכות?      

גלעד קריב: בסעיף הזה הכללי הסמכות היא שלו, אבל אנחנו נראה בהמשך שיש סעיפים מסוימים ספציפיים שבהם המועצה המאסדרת יכולה לשנות החלטות כאלה או היא גוברת

גלעד קריב:  אנחנו נדון בזה בהמשך הדרך, שיש מקומות בהם המועצה המאסדרת יכולה - - -     

יעקב אשר: גם בנושאי בטיחות וביטחון?      

גלעד קריב: גם, כן

גלעד קריב:  אנחנו נראה את הסעיפים הספציפיים ואתם תחליטו כמובן האם ההסדר שמגובש שם הוא מספיק טוב

משה שרת: שאלה

יעקב אשר: רגע, נסיים את ההקראה של הסעיף הזה, אנחנו באמצע

יעקב אשר:  לאור הדברים הללו הוספו שלוש-ארבע שורות שעכשיו הוא מקריא אותן ואז נתייחס לכול

גלעד קריב: לא, הקראתי אותן, אבל אני אסביר אותן

גלעד קריב:  ככל שיש סכנה ממשית ומיידית, עכשיו המשטרה רוצה לתת הוראה שחייבים עכשיו לפנות את התחנה הזאת, זו הנחיה שיש לה השפעה על מיזם המטרו, צריך לסגור תחנה, אבל אם עכשיו זה משהו דחוף אז כמובן שאנחנו לא נפנה ונחכה 21 לוועדה המנהלת

גלעד קריב:  זאת הכוונה

יעקב אשר: ומה ההגדרה של ממשית ומיידית?      

גלעד קריב: זה לא מוגדר, אבל זה די ברור

רעות בינג: אלה הגדרות שמשתמשים בהם הרבה פעמים בחקיקה בהקשרים של דחיפות

גלעד קריב: ממשית ומיידית

גלעד קריב:  הסיכוי שהיא תתקיים זה סיכוי גבוה, ומיידית זה אומר שאם לא נעשה משהו זה יקרה בטווח המיידי, הסכנה תתממש בטווח המיידי

רעות בינג: זו המשמעות

יעקב אשר: כן, זו המשמעות, אני מבין, אבל מכלל הן אתה לפעמים שומע לאו

יעקב אשר:  זאת אומרת אם אתה יודע שיש לך בעוד ארבעה חודשים מהיום בעיה מסוימת?      

גלעד קריב: אם יש לך מספיק זמן לפנות - - -      

יעקב אשר: אז תעשה את זה בצורה הזאת, או שלא תעשה את זה, אבל יש חובה לגוף לעשות את זה כמובן

גלעד קריב: בדיוק

משה שרת: התכנסנו לדבר על העניין

משה שרת:  אם לא נכניס היום את ההגדרות בבטיחות ובנגישות זה לא ייכנס, אדוני

יעקב אשר: קודם כל לא נכון, הנושא הזה, אני מקווה שרשמתם את ההערה הזאת, אנחנו נדבר על זה

גלעד קריב: אנחנו נשמח לשמוע הערה ספציפית, להגיד: תכניסו דברים של בטיחות - - -     

יעקב אשר: לא, הוא בא ואומר, בעצם הוא אומר, כל דבר כזה מעורר אותו עוד פעם, הדרישה הראשונית שלו הייתה שיהיו הגדרות גם לגבי - - -      

גלעד קריב: כן, אבל מה אדוני מציע?      

משה שרת: אני אשמח

גלעד קריב: להגיד להוסיף דברים של בטיחות זה נחמד, אבל אני לא יודע מה זה דברים - - -     

משה שרת: זה לא נחמד, זה כורח

גלעד קריב: אוקיי, אבל מה אתה מציע?      

יעקב אשר: לא, השאלה איפה יש התייחסות לנושאים של בטיחות בכל החוק?      

משה שרת: אין

משה שרת:  אני אשמח, חבר נכבד

רעות בינג: הרגולציה חלה, הרגולציה הכללית שנוגעת לבטיחות

משה שרת: לא מספיק

משה שרת:  לא מספיק

קריאה: היא לא מספיקה פה

משה שרת: יש נקודות אחרות פחות חשובות לטעמי שנכללות בהגדרות, הבטיחות והנגישות והקמת גוף בודק עצמאי, הם צריכים להיכנס

יעקב אשר: זה אמרת

קריאה: פיקוח נפש זה דבר ראשון

סטלה אבידן: סליחה, מי פה נציג התכנון, אדוני היושב ראש? אני שומעת את האוצר, האוצר, האוצר, אבל מי נציג מינהל התכנון?      

קריאה: אמרנו שלא דנים בזה

יעקב אשר: חברים, אנחנו מדברים כרגע על התוואי, אבל אנחנו מדברים על היבטים ובחוק התכנון והבנייה יש דברים של נגישות ובטיחות והכול, צריך לראות את הקורלציה בין הדברים ביניהם

יעקב אשר:  אני הבנתי מה שהוא אמר, בעצם הוא טוען שאין פה מקום סטטוטורי שמדבר על זה, הסיבה היחידה שיכול להיות שהוא לא צודק, היחידה, זה שהחוק נותן לזה תשובות בסופו של דבר בחוק התכנון והבנייה בכל מה שקשור לנגישות, בטיחות וכו' וכו' וכו'

יעקב אשר:  הייתי מפריד כרגע בטיחות ונגישות תחבורתית, שזה משהו אחר, ובטיחות ואבטחה וביטחון וכל הדברים הללו, לכן אם יש לך מה לומר בעניין הזה אנא כן תגידו

קריאה: זה לא תוואי

יעקב אשר: זה לא קשור לתוואי ולא קשור לכלום

יעקב אשר:  כן, בבקשה

טל קדמי: קודם כל אני רוצה להעיר פה, אני הערתי על זה גם בחוק ההסדרים - - -     

גלעד קריב: מה זה פה?      

טל קדמי: לסעיף 2

טל קדמי:  קודם כל הנושא של אישור בשתיקה מה שנקרא, שגם מופיע בחוק ההסדרים, לא ראוי בלשון המעטה בעיניי

טל קדמי:  נאמר איזה פקיד פספס וזה קורה, אנשים הם בני אדם, אז מה, אז התקדמנו הלאה בנושאים של בטיחות?      

גלעד קריב: כאן זה הפוך

טל קדמי: לא

טל קדמי:  הזכרתם אישור שבשתיקה

טל קדמי:  בחוק המטרו רוצים לאפשר, וגם בחוק ההסדרים אישור שבשתיקה, שמתקדמים בעצם בלי האישור של הפקיד

גלעד קריב: יש הרבה מקומות שאתה צודק, אבל זה לא הסעיף הזה

יעקב אשר: אין לכם סבלנות

טל קדמי: לא, קראתי, אישור שבשתיקה

יעקב אשר: אתה נוסע לחו"ל או משהו?      

טל קדמי: לא, חלילה

יעקב אשר: אם אתה מודיע לי, אם יש הודעה דרמטית שלך שאתה מודיע לי שאתה מתכוון להיות רק בישיבה הזאת ולא אהיה בישיבות הבאות אני נותן לך מה שאתה רוצה

טל קדמי: לא, ברור

טל קדמי:  מה שאמר מר משה פישר, מעמותת בינוי שפוי, ושאל חברי, הקולגה, מה ההצעה, אז אנחנו מציעים סעיף קצר שיעבור גם כהסתייגות מאחד מחברי הכנסת או כמה מהם, אני מקווה שזה יהיה בהסכמה עם אדוני, שאומר, ארבע שורות, במיזם המטרו תהיה העדפת תוואי העובר בעיקר בזכויות הדרך ואיחוד תשתיות מתחת לכבישים

יעקב אשר: אתה בסעיף הלא נכון

טל קדמי: לא, אבל זה מתקשר בדיוק ל - - -     

יעקב אשר: תודה רבה

יעקב אשר:  הכול מתקשר, אתה רוצה שאני אקשר אותך?      

טל קדמי: לא, כי כתוב פה הצלת חיי אדם, דחיפות מיוחדת לסכנה או פגיעה, דיברתם על בטיחות, לכן קפצתי עם זה

יעקב אשר: מדובר על התכניות, מה קורה בתכניות הללו

יעקב אשר:  אתה מדבר כרגע כבר על מסקנה של תוואי אחר, זה משהו אחר

יעקב אשר:  כאן מדובר בדיוק הפוך, מדובר שאם גוף ביטחוני או בטיחותי בא ויש לו הערות, אז הוועדה בתיקון שעשתה בפעם הקודמת, אולי צריך לשייף את זה יותר, היא בעצם נותנת לו את העדיפות בעניין הזה, נקודה

יעקב אשר:  דווקא אותם נציגי האוצר, שאתה קורא להם, או הוועדה המאסדרת, הם יצטרכו לעבוד יותר קשה כדי לשכנע או להשתכנע ואם לא, אז זה ייעשה לפי מה שיגיד אותו גוף אבטחה

יעקב אשר:  זה הכול

יעקב אשר:  עוד מישהו?      

אוסי בנימין: כן

יעקב אשר: אבל אל תעשי מקהלה חוזרת, כי בסוף אני אבין את זה

יעקב אשר:  כשאני אבין אני לא אתן לכם, אז חבל

אוסי בנימין: אני לא

אוסי בנימין:  זה חוזר גם לסעיף הקודם שאני חושבת שצריך להוסיף את הנושא של יעילות כלכלית, שזה נושא שכן מופיע פה

אוסי בנימין:  ואם פה ייכנס יעילות כלכלית אז הנושא הזה של לשאוב את קופת המדינה - - -      

יעקב אשר: ונציג הביטחון והאבטחה, בסעיף שאת כרגע מעירה לי עליו, שגוף ציבורי הממלא תפקיד בתחום האבטחה והחירום יבקש גם לבדוק את ההיבטים הכלכליים של העניין, נכון?      

אוסי בנימין: יעילות כלכלית, כשהמטרה היא - - -     

יעקב אשר: לא, את מתכוונת לזה?      

אוסי בנימין: כן

יעקב אשר: אני אמרתי את זה בצחוק, בציניות, ואת אומרת לי כן?      

אוסי בנימין: אני אומרת בוודאי שזה חשוב

גלעד קריב: את רוצה להוסיף את השיקול הכלכלי לתוך זה?      

יעקב אשר: לתוך הבטיחותי להכניס את הכלכלי? הבנתי

יעקב אשר:  הלאה

אוסי בנימין: לתוך כל השיקולים הבטיחותיים

אוסי בנימין:  כי אנחנו מנסים להרחיב - - -      

יעקב אשר: הלאה

יעקב אשר:  תודה רבה

אוסי בנימין: מנסים להרחיב את הבטיחות גם ל - - -      

יעקב אשר: לא, את מנסה להרחיב את זכות הדיבור וזה לא מוצא חן בעיניי

יעקב אשר:  הלאה

יעקב אשר:  חבל, אתם טועים, אתם לא מכירים את האיש, אולי תעשו חיפוש בגוגל

אוסי בנימין: למה אתה חושב שאנחנו - - -      

יעקב אשר: אני אגיד לך למה את טועה

יעקב אשר:  כי אם אתם חושבים שאם תתישו אותי אז משהו טוב יקרה לכם פה, בדיוק הפוך

אוסי בנימין: חס וחלילה

יעקב אשר: תנו לנו ללמוד את זה, להתקדם עם זה

יעקב אשר:  אני שומע את ההערות, אני מבקש מהנציגוּת של היועצים המשפטיים לרשום לי נקודות לתזכורת, אנחנו נגיע להכול, אבל אם אתם רוצים כל פעם לחזור בווריאציה כזו או אחרת, א', אני לא אתן את זה, ב', לא צריך את זה

יעקב אשר:  תודה על האמון

גלעד קריב: אנחנו עוברים לסימן ג', המועצה המאסדרת

גלעד קריב:  הסימן הזה עוסק בהרכב המועצה המאסדרת ובהוראות כלליות שקשורות למועצה המאסדרת, איך היא מקבלת החלטות, פרסום החלטות וכו'

גלעד קריב:  אני מציע שנציגי הממשלה יציגו בכלל מה זאת המועצה המאסדרת, בגדול מה המשמעות שלה ואז אנחנו נעבור להקראה של הסעיף

יעקב אשר: יש חלק מהמועצה המאסדרת שכבר חוקק בחוק הקודם שעבר?      

גלעד קריב: הדבר היחיד שחוקק זה איך ממנים את יושב ראש המועצה המאסדרת

גלעד קריב:  אנחנו מדברים על הרכבים, רק תציגו מה המשמעות שלה

אסתי פלדמן: הצעת הממשלה בהצעת החוק הזאת היא לייצר מועצה שתפקיד שלה יהיה רגולטורי

אסתי פלדמן:  בניגוד לוועדה המנהלת שהיא מנהלת את הפרויקט לייצר כאן איזה שהיא מועצה שהיא מאוזנת מבחינת ההרכב שלה כדי שתוכל לבחון החלטות רגולטוריות שמקבלים הרגולטורים השונים בתחומים שקשורים למטרו, על מנת שלא באמת תהיה איזה שהיא הסרת חסמים שהיא אוטומטית בחוק, אלא תהיה בחינה, תהיה בדיקה, יראו מול מה אנחנו עומדים

אסתי פלדמן:  תהיה בחינה של אותה החלטה רגולטורית ואז תוכל להתקבל החלטה של הוועדה המאסדרת ככל שההחלטות הרגולטוריות שמתקבלות ביום יום ביחס למטרו הן כאלה שמכבידות באופן ניכר על ההתקדמות של הפרויקט

אסתי פלדמן:  המועצה הזאת מרחפת מלמעלה, היא לא נכנסת בעבודה היום יומית של הרגולטורים השונים

יעקב אשר: היא רק נזעקת כשמזעיקים אותה?      

אסתי פלדמן: נכון

אסתי פלדמן:  ולכולם נשמרות הזכויות שלהם, לא לקחנו סמכות מאף גוף, כל רגולטור ממשיך מבחינת הסמכויות שלו, הוספנו כמובן שיקולים של טובת המטרו לכל הרגולטורים

גלעד קריב: אסתי, במקרה עברתי על הפרוטוקולים של הכנסת הקודמת וגם שם תיקנתי אותך באותה נקודה, יש מקומות שהמועצה המאסדרת לוקחת סמכויות גם מגופים אחרים, אמנם ברוב המקומות זה דברים ש – יש מקומות, למשל רישוי עסקים, נגיע לזה, אבל –      

אסתי פלדמן: נכון

אסתי פלדמן:  לפעמים היא נכנסת כוועדה מקבילה, אבל לעמדתנו הדבר הזה מופיע בשוליים, הוועדה הזאת נבנתה באמת כדי לבוא - - -     

יעקב אשר: לא, כי ההיגיון של מה שאת אומרת הוא היגיון בריא שאומר שכל הרגולטורים, אתם הכוח שלכם בידכם, הכול בסדר, אבל מאחר שמדובר בפרויקט לאומי, גדול, רחב, ממד הזמן הוא חשוב וכו' וכו', אז בהנחה שאתם מרגישים שמשהו שיש לכם בעיה איתו ואתם מבקשים לעצור אותו, פה אתם צריכים לעבור דרך הגוף הזה שצריך לבדוק ולבחון את זה כדי לראות ששני הדברים מתקיימים

אסתי פלדמן: זה לא רק לעצור את זה, זה להגיד שיש פה פורום שרואה את הדברים בראייה רחבה

אסתי פלדמן:  תחשוב שבפרויקט רגיל כל רגולטור פועל בנפרד, כאן יש את הראייה הרחבה

יעקב אשר: השאלה למה - - -      

אסתי פלדמן: למה במקומות הרגשנו שהיא יכולה להחליף? כי נגיד אם יש לנו ועדה במקום אחר אמרנו שאנחנו יכולים להחליף ועדה בוועדה, כלומר ועדה שם שהיא מרכזת את הגורמים השונים הרלוונטיים, אמרנו מה לוועדה שם ולא את הוועדה הזאת

יעקב אשר: אבל בסוף את מרגילה את הוועדה המאסדרת, את רוצה להרגיל אותה לכיוון מסוים, את רוצה להרגיל אותה שהיא ועדה שאליה באים הוויכוחים, הטופ שבטופ, שבהם יש ויכוח בין רגולציה חשובה לדעת המייצג את החשיבות שלה לבין לוח הזמנים או זה

יעקב אשר:  לכן, אני חושב, אנחנו נגיע לזה בסעיפים האחרים, אבל צריך לחשוב אולי, יש לכם זמן לחשוב, אם אתם תקשיבו, לפעמים ועדה יודעת למה היא קמה, ועדה מאסדרת זה ועדה מאוד גדולה שמבוססת גם על בעלי תפקידים בכירים וחשובים וכך צריך להיות, אגב, כי ההכרעות פה הן הכרעות חשובות

אסתי פלדמן: וגם הרגולטורים עצמם בוועדה המאסדרת, כלומר נקודת המבט שלהם נשקלת בוודאי ונאמרת סביב השולחן

יעקב אשר: כן, אבל באותן נקודות שאני עוד לא יודע כרגע בדיוק מה הן - - -     

אסתי פלדמן: אז יש לי הצעה, אולי נדבר עליהן כשנגיע לנקודות

יעקב אשר: כרגע כמחשבה

יעקב אשר:  סתם, מחשבה ניהולית, מבית ספר לניהול, כשאתה מרגיל גוף מסוים מה הזה שלו, אם אני כחבר כנסת אחשוב שאני יכול להתחיל לחתום על תקנות או לתת הוראות ביצוע למנכ"לים אז אני אעוף על עצמי, אני לא אהיה במקום הנכון, אני רק אפסיד מזה

יעקב אשר:  זה סתם חומר למחשבה

אסתי פלדמן: אנחנו נסביר במקומות הרלוונטיים, אבל לכל הפחות גלעד ואני עקביים

אסתי פלדמן:  זה אנחנו יכולים להבטיח

יעקב אשר: אני מבקש הפסקה חמש דקות

יעקב אשר: היית באמצע הסבר, אסתי

אסתי פלדמן: לא, אנחנו אמרנו שזה רעיון להמשך ונבחן אותו ברוח הדברים שאתה אמרת

יעקב אשר: אז אני מסכם את העניין הזה

יעקב אשר:  אנחנו נבחן את זה בהמשך, אם יהיה צורך כמובן שהדברים יטופלו במקביל

אסתי פלדמן: אין שום בעיה

יעקב אשר: עוד מישהו הערה?      

דוד מור: אנחנו רק נבקש לציין שאנחנו נבקש לקיים שיח עם משרד האוצר לעניין הרכב המועצה המאסדרת

יעקב אשר: עוד לא הגענו לזה

יעקב אשר:  עוד לא הקראנו

יעקב אשר:  אתה מדבר על הפרק עכשיו של ההרכב?      

דוד מור: כן

אסתי פלדמן: החלטת הממשלה שהחילה דין רציפות על הצעת החוק קבעה שתיקונים יוכנסו בהסכמה בין משרד האוצר ומשרד התחבורה, ככל שיהיו לנו הסכמות כאלה שנבקש להכניס תיקונים בנוסח אנחנו נביא אותם בפניכם

גלעד קריב: החלטת הממשלה היא על הנוסח שאתם - - -      

אסתי פלדמן: כן, החלטת הממשלה מדברת על הנוסח הזה

יעקב אשר: בואו, אנחנו הרי לא היום הראשון בכנסת, אנחנו יודעים שנוסח שנמצא הוא נוסח ממשלתי, אבל אמר נציג משרד התחבורה, בשפה יפה גם כן ובשפה ברורה, שהוא מאפשר לעצמו לדון מולכם

יעקב אשר:  כמובן שבסוף, זה נרשם לפרוטוקול, בסופו של דבר כמובן אנחנו - - -      

אסתי פלדמן: להבנתי הפנייה הזאת הייתה אלינו

יעקב אשר: אבל אני אומר שזה לא מונע מאיתנו גם לשאול את השאלות בהמשך

אסתי פלדמן: לא מונע

יעקב אשר: אבל עוד לא הקראנו, זה היה קצת מוקדם, אבל בסדר, בשביל השקיפות אמרת את דעתך וזה נרשם לפרוטוקול

גלעד קריב: אני מציע שנתחיל להקריא

יעקב אשר: כן, נקריא ואז נקבל את ההערות

יעקב אשר:  ואני מציע שתסבירו את ההערה שלכם כשנגיע לסעיף עצמו, למה אתם חושבים כך או אחרת

גלעד קריב: יש לכם הערה ספציפית או שזו הייתה הערה כללית?      

יעקב אשר: למה אתה שואל עכשיו?      

יעקב אשר: להלן מרכז השלטון המקומי

גלעד קריב: נכון להיום זה מרכז השלטון המקומי

יעקב אשר: ומהנדס הרשום בפנקס המהנדסים והאדריכלים מי בוחר?      

גלעד קריב: את זה יש בהמשך בסעיף קטן (ב), תיכף נגיע

יעקב אשר: תן לי רק את סוף הסרט

גלעד קריב: מועצת ההנדסה והאדריכלות מציעה שלושה מועמדים ושר האוצר בוחר

דוד מור: ועל זאת הערתנו מקודם

סטלה אבידן: זה לא תחבורתי, למה לא משרד התחבורה?      

יעקב אשר: שאלה יפה, מעניין שלא חשבתי על זה, אבל תני לו לסיים, בבקשה, ולא להתפרץ באמצע הדיון

יעקב אשר:  'חבר סגל אקדמי במוסד מוכר להשכלה גבוהה בתחום ההנדסה או התכנון', שוב, מי מגיש את ההצעה לממשלה?      

גלעד קריב: המועצה להשכלה גבוהה

יעקב אשר: מביאה שלושה?      

אסתי פלדמן: לפחות שלושה

יעקב אשר: ואז מי בוחר? שר האוצר

אסתי פלדמן: שר האוצר

דוד מור: כבוד היושב ראש, ביקשת שנמקד את ההתייחסות שלנו, זה המקום

יעקב אשר: חבר'ה, אני מודיע לכם, מאחר שאמורות להיות הרבה הצבעות בתקופה האחרונה בהרבה מאוד נושאים בכנסת, חלקם נידונים קיר אחד ליד, אז אני אין לי בלוח הזמנים שלי נסיעה לחו"ל בתקופה הקרובה ולכן ס בלנות, אנחנו נגיע למה שצריך להגיע

גלעד קריב: כלומר הרגולטור הספציפי שעניינו נדון באותו דיון, זה נציג מתחלף

יעקב אשר: מופיע פה שזה מתחלף? כי אני עוד לא רואה

גלעד קריב: לא, כאן

גלעד קריב:  כתוב שעובד המשרד שתחום פעילותו בעניין הנדון לפני המועצה המאסדרת, זאת אומרת שבכל עניין שנדון ספציפית מגיע נציג אחר

יעקב אשר: מה יקרה אם יהיה לך ישיבה שיש בה שניים-שלושה?      

גלעד קריב: הנושא הזה עלה גם בדיונים הקודמים

יעקב אשר: ברוך שכיוונתי, כנראה שאני זוכר את זה מאז אולי

גלעד קריב: יש לזה שתי תשובות

גלעד קריב:  התשובה הראשונה זה שלפי נציגי הממשלה, משרד האוצר, בסופו של דבר יש רגולטור אחד שהוא זה שנותן את הרישיון והוא זה שיצטרך להיות בישיבה עצמה

גלעד קריב:  אנחנו הוספנו פה את סעיף קטן (ג), שתיכף נגיע אליו, שהוא יפתור את הבעיה הזאת, במקרה שיש עוד אנשים שהם רלוונטיים - - -     

יעקב אשר: אז בוא נקרא את (ב) ו-(ג), זה קשור לזה, ואחר כך נעצור

גלעד קריב: סעיף קטן (ב), זה מתקשר לשאלה של מי ממנה את נציג הציבור

יעקב אשר: זה נציג ציבור, על זה משרד התחבורה רוצה לומר משהו

גלעד קריב: כלומר כל אחד מהם צריך להציע לפחות שלושה מועמדים ומתוכם שר האוצר כרגע בוחר אחד

גלעד קריב:           שתחום עיסוקם נוגע לעניין מסוים הנדון במועצה המאסדרת, זאת אומרת גם אם הם לא אלה שנותנים את הרישיון, אבל התחום שלהם נוגע לעניין אפשר להזמין אותם והם מציגים כאמור

יעקב אשר: זאת אומרת לא תהיה להם זכות הצבעה, הם יהיו רק - - -      

גלעד קריב: אבל יהיו חייבים לשמוע אותם

יעקב אשר: יהיו חייבים לשמוע אותם

יעקב אשר:  זאת אומרת שאם יש ישיבה, תגידו לי רק לפרוטוקול, שדנים בה בשני נושאים קריטיים שצריך את הרגולטור הספציפי אז יוזמנו כל אחד בתורו

יעקב אשר:  כן, משרד האוצר?      

איציק דניאל: כמו שהיועץ המשפטי של הוועדה ציין, במקרים שבהם זה רלוונטי ויש תחומים או עיסוקים נוספים שנוגעים לעניין אז הם יוזמנו, כאמור בסעיף קטן (ג)

איציק דניאל:  זאת הייתה הכוונה בזמנו בוועדה וזאת גם הכוונה עכשיו

יעקב אשר: כן, כי זה לא משנה, גם אם יבואו שניים לישיבה אחת אין להם זכות הצבעה, לשניהם

יעקב אשר:  זאת אומרת רק פשוט לשמוע את ההתייחסות שלהם ולשמוע אותם

איציק דניאל: בדיוק

יעקב אשר: משרד התחבורה ביקש קודם, שם ותפקיד לפרוטוקול

דוד מור: דוד טמיר, סגן בכיר ליועצת המשפטית

דוד מור:  אני אומר שוב, אנחנו נבקש לקיים שיח ביחס למינוי של נציג הציבור

יעקב אשר: כי זה אתה מספר לי מה אתה הולך לעשות בערב כשאתה מגיע למשרד, השאלה אם יש לך משהו לומר לדיון עצמו

דוד מור: אני הייתי מעדיף בשלב הזה שלא, אנחנו נרצה לעשות את השיח ולהביא את הסיכום של השיח הזה בפני הוועדה

יעקב אשר: זאת אומרת אני יכול לנחש שאתם רוצים שהנציג ייבחר על ידי משרד התחבורה ולא על ידי משרד האוצר

דוד מור: כבודו איש רב ניסיון ורב הבנה

יעקב אשר: ממש רב כישרונות

יעקב אשר:  היה צריך פשוט להיות גאון כדי להבין את זה

גלעד קריב: אתה רוצה להשאיר את הנקודה הזו פתוחה בשלב הזה?      

יעקב אשר: בוודאי

יעקב אשר:  כרגע זה הנוסח ויש את ההערה הזאת

סטלה אבידן: אפשר לתת הערות לסעיף הזה שהקראנו?      

יעקב אשר: כן, ודאי

יעקב אשר:  כן, אני מסתכל בדיוק על אחת הבקשות להערות

יעקב אשר:  התאחדות הקבלנים בוני הארץ, אלישבע כהן

יפית טווסי: יפית טווסי, התאחדות הקבלנים בוני הארץ

יעקב אשר: יש שתיים? אתן צריכות שתיכן לדבר בעניין הזה?      

יפית טווסי: בעניין הזה אני אדבר

יפית טווסי:  אנחנו חושבים שנכון שלמועצה המאסדרת יצטרף נציג גם מטעם התאחדות הקבלנים בוני הארץ שהוא הגוף שמייצג והוא הגוף המקצועי של הבונים בישראל, גם מגורים, גם תשתיות, גם את המטרו

יפית טווסי:  בעצם כל מי שיבנה את זה בשטח, אנשי השטח, הם יהיו הקבלנים

יפית טווסי:  לתכנית המטרו יש השפעה ישירה ומשמעותית אלינו, הקבלנים, ויש צורך ונכון, כדי שהפרויקט הזה ייצא בצורה המיטבית והיעילה ביותר, כן לצרף קבלנים ונציגים מטעמנו

יפית טווסי:  מאוד מאוד חשוב

יפית טווסי:       אנחנו מסתכלים פה על הרשימה, אין פה נציג שהוא מהשטח

יפית טווסי:  זה מאוד חשוב, אנחנו מאוד שמים על זה את הדגש

יפית טווסי:  יש פה הרבה נציגים אחרים, אבל אף אחד מהם הוא לא באמת מי שנמצא בשטח, בונה ומבצע

יפית טווסי:  צריך לקבל את זה

יעקב אשר: מי עוד רוצה רשות דיבור? בבקשה

סטלה אבידן: אנחנו כציבור לכאורה אמורים להודות שיש מועצה רגולטורית מעל וכו', יש לי שתי בעיות עקרוניות מעבר למה שאני אפרט על כל אחד מהמרכיבים

סטלה אבידן:  אחת, שהחתול שומר על השמנת, כי בעצם מה זה? יש לי ועדה מנהלת ויש לי ועדה רגולטורית שמורכבת מאותם הגורמים שבוחרים אותם הבעלים

סטלה אבידן:  אני לא מבינה איך הוועדה הרגולטורית הזאת תורמת, אם הייתי עושה טבלה, לוועדה המנהלת או כל פעילות אחרת שם, לא מובן

סטלה אבידן:  אותו דבר היה בחוק אגרת גודש, שנתנו התייחסות, לא יכול להיות שהמרכיבים של אותה ועדה רגולטורית יהיו אותם המרכיבים של הוועדה המנהלת והרשות וכו' וכו'

סטלה אבידן:       שתיים, אני לא מצליחה להבין כציבור שהחוק הזה הוא חוק תחבורתי והוא מנוהל כולו על ידי האוצר

סטלה אבידן:  אני לא יודעת אם זה נדל"ן, כבר לא יודעת מה

סטלה אבידן:  זה מיסוי, זה אנשים שלו, הוא קובע, הוא זה, רק הם עונים פה ב-99% מהשאלות, ואני כציבור אומרת, באמת סוף סוף התעורר משרד התחבורה באיזה שהיא נקודה, אני מברכת, מינהל התכנון בכלל מבייש, ואני חושבת שצריכים להוריד את כוחו בצורה דרסטית של משרד האוצר בחקיקה הזאת

סטלה אבידן:       לגבי מה שהקראנו במדויק

סטלה אבידן:  ממונה על התקציב, אוקיי

סטלה אבידן:  עובד רשות מקומית שנמצא בתחום התכנית הגדולה ביותר

יעקב אשר: לא כתוב הגדולה ביותר

סטלה אבידן: המייצגת את המספר הגדול ביותר של רשויות מקומיות

יעקב אשר: לא, זה הגוף, מרכז השלטון המקומי

סטלה אבידן: אי אפשר לכתוב משהו יותר ברור?      

יעקב אשר: לא, כי ההגדרה של מרכז השלטון המקומי בחוק, זאת ההגדרה

סטלה אבידן: טוב, קיבלתי

סטלה אבידן:  נציג ציבור שימנה האוצר

סטלה אבידן:  אני חושב שנציג ציבור חד משמעית צריך למנות משרד התחבורה, שאינו עובד מדינה, או עובד בחברה ממשלתית או עובד בתאגיד שהוקם על פי חוק

סטלה אבידן:  בואו, זה עובד מדינה כי הוא עובד של חברת בת

גלעד קריב: הוא לא אחד מאלה

סטלה אבידן: משפטית סטטוטורית הבנתי אותך, אבל זה משחק

יעקב אשר: תודה

סטלה אבידן: רגע, יש עוד סעיפים

גלעד קריב: לא, אבל לא הבנת את הסעיף נכון

גלעד קריב:  כתוב שהוא לא זה, לא זה ולא זה

יעקב אשר: שאיננו עובד של אחת, שתיים, שלוש

סטלה אבידן: אוקיי, סליחה, טעות שלי, אני יודעת להגיד סליחה אם אני טועה

יעקב אשר: בסדר גמור

סטלה אבידן: חבר סגל אקדמי, דיברנו

סטלה אבידן:  מי בוחר בסוף את הסגל האקדמי? נדמה לי שזה היה האוצר או שהלכתי לאיבוד ב-(ג)

גלעד קריב: שר האוצר לפי רשימה

סטלה אבידן: לא, חד משמעית משרד התחבורה, זה אנשי מקצוע, הנדסאים

יעקב אשר: אוקיי, אמרת את זה באופן כולל, זה בסדר, אנחנו לא צריכים לעבור אחד אחד

סטלה אבידן: בסדר, עובד משרד ממשלתי ורשות ממשלתית או תאגיד שהוקם

סטלה אבידן:  לא מופיע פה לא המשרד להגנת הסביבה, ועדה רגולטורית

גלעד קריב: אם הוא הרגולטור הרלוונטי הוא יופיע

סטלה אבידן: המשרד להגנת הסביבה, נציג ציבור אמיתי של ארגוני סביבה שנהוג לשים במקומות כאלה, חיים וסביבה, ולא עובד, אקדמי וזה, אלא אנחנו, עמך, שחיים את הפרויקט

סטלה אבידן:  נציג משרד הרווחה, כי הוועדות האלה עובדות הרבה עם פינויים ואנשים וכו' והם מקימים אחר כך ועדות פינויים, כמו שקרה בכפר שלם, ולא היה בן אדם אחד ממשרד הרווחה להגן על אנשים

סטלה אבידן:  נציג ממשרד הפנים, לא ראיתי

יעקב אשר: תודה

סטלה אבידן: בינתיים זה ההתייחסויות הכי עיקריות, תודה

יעקב אשר: רצית לענות מקודם, התחלת לענות על זה שזה איננו עובד מדינה וכו'

גלעד קריב: אמרת לגבי המשרד להגנת הסביבה

יעקב אשר: תסביר את התהליך

גלעד קריב: ככל שהנושא הוא דיון במשהו שהרגולטור הרגיל שלו הוא המשרד להגנת הסביבה, זאת אומרת אישור שצריך לקבל מהמשרד להגנת הסביבה אז הנציג של הגנת הסביבה הוא בעצם חבר - - -     

יעקב אשר: זה משהו כמו ועדת ערר עליונה של העניין הזה

סטלה אבידן: אבל אין לו זכות הצבעה

יעקב אשר: אם אנחנו רוצים לשכפל את כל אלה שנמצאים בוועדות מתחת ואלה שנמצאים בתוך הזה ולהביא את כולם לוועדה עליונה, אז הם לא ועדה עליונה

יעקב אשר:  זאת אומרת אם נלך לפי הדרך הזאת אז אנחנו משכפלים את הוועדות אחד לשני ולכן מה שנאמר בחוק ומה שמחייב את משרד האוצר, ואני מסביר את זה כדי שנבין ולא נחזור על הטעות הזאת, זה שאם תהיה הערה חריפה כזאת או אחרת של רגולטור מתחום איכות הסביבה, מתחום משרד הרווחה, מתחום כל משרד אחר רלוונטי בעניין הזה וזה יעמוד בסתירה ולא יצליחו להגיע להבנה זה מגיע לוועדה העליונה הזאת שמורכבת מהאנשים הללו

סטלה אבידן: אבל אין להם כוח הצבעה, אדוני

סטלה אבידן:  למשרד להגנת הסביבה אין כוח הצבעה, זה חמור

יעקב אשר: יש להם כוחות הצבעה בחלקים הקודמים

גלעד קריב: לא, גם פה, בפסקה (6), הרגולטור המתחלף, ככל שהוא הרגולטור הרלוונטי, הנציג שלו הוא בעל זכות הצבעה

סטלה אבידן: זה לא אמרת

גלעד קריב: הנציג המתחלף מה שנקרא, בפסקה (6), שזה יכול להיות במקרה מסוים המשרד להגנת הסביבה או גוף אחר

סטלה אבידן: אבל כשאתה שאלת אני הבנתי שאתה אמרת לו שאין לו זכות הצבעה, וזה עקרוני

יעקב אשר: אמרת שהוא מתחלף ואין לו זכות הצבעה

גלעד קריב: לא, יש את פסקה (6), נציג מתחלף שהוא בעל זכות הצבעה, ויש את סעיף קטן (ג), שזה הנציגים בעלי דעה מייעצת, שזה נציגים נוספים שקשורים לתחום, אבל הם לא הרגולטור הראשי

יעקב אשר: שחייבים להזמין אותם?      

גלעד קריב: כתוב רשאי להזמין

גלעד קריב:  משרד האוצר התחייב בפעם הקודמת שרשאי - - -      

יעקב אשר: אוקיי

יעקב אשר:  בזכותך גם אני מבין עכשיו יותר טוב

יעקב אשר:  זה אומר, למשל נציג משרד איכות הסביבה, הוא יגיע לישיבה כזאת והנושאים יהיו איכות סביבה, הוא יהיה חלק מההצבעה בעניין הזה

סמואל קוקוצ'קה: צהריים טובים, אדוני היושב ראש

סמואל קוקוצ'קה:  שמי סמואל קוקוצ'קה, נער בן 17 מבת ים, פעיל חברתי בתחום התחבורה והעירוניות ומייסד ארגון 'עיר להאיר'

סמואל קוקוצ'קה:  אני כאן בפעם הראשונה, בשבוע קודם היה גם בחור בשם שון

יעקב אשר: זהו, דקה

יעקב אשר:  מאחר שיש הרבה בחורים נחמדים כמוך בגיל 17 ומאחר שהסברנו שאנחנו בישיבה הראשונה נתנו לכל הגופים החברתיים לומר את שלהם, כרגע מה שאנחנו מדברים זה על סעיפי החוק עצמם, לכן אני חושב שאין טעם, מאחר שאתה הגעת אני אתן לך שני משפטים, אבל תמסור לחבריך, בגיל 17 עוד לומדים, נכון?      

סמואל קוקוצ'קה: כן

יעקב אשר: אל תפסידו יום לימודים בשביל זה, כי אין בזה שום צורך, הבנו שאתם במקרה אותה קבוצה, כזו או אחרת, מאוד בעד מטרו וכו' ואתם מצטרפים בזה להרבה מאוד אנשים שקשישים ממכם שגם חושבים שצריך מטרו

סמואל קוקוצ'קה: האמת שאני לא חלק מהפורום הזה

סמואל קוקוצ'קה:  אתה מדבר על פורום גוש דן, אני לא חלק ממנו

יעקב אשר: יפה

יעקב אשר:  תקשיב, עוד פעם, אני מנסה להסביר לך יפה כדי שנבין, אנחנו כרגע מדברים על סעיפים בהצעת החוק ואתה מדבר על הצהרה דקלרטיבית

יעקב אשר:  תאמר אותה ואני מבקש, זו פעם אחרונה שאנחנו נאפשר את זה, למעט אולי ישיבת הסיכום האחרונה

סמואל קוקוצ'קה: אין בעיה, אני רק אתייחס לנציגות שכן צורפה בחוק

סמואל קוקוצ'קה:  אני רוצה לנצל את הבמה כי יושבים סביבי מקבלי החלטות - - -     

יעקב אשר: להיות נציג הצעירים?      

סמואל קוקוצ'קה: כן

יעקב אשר: אוה, יפה

סמואל קוקוצ'קה: אני הקול היחיד כאן

יעקב אשר: אוצר, איך שכחתם את נציג הצעירים?      

סטלה אבידן: שכחו את ארגוני הסביבה

סמואל קוקוצ'קה: אני רוצה להגיד, אני אנצל את הבמה, יושבים מסביבי היום מקבלי החלטות, אנשי מקצוע, אוצר, תחבורה ופעילים חברתיים, לכן אני קורא לכם, רבותיי, גם בחוק וגם באופן כללי, אנחנו הצעירים מצפים בכיליון עיניים לשיתופי פעולה בתחום

סמואל קוקוצ'קה:  יש לנו ידע, ניסיון של שנים כקהל שבוי בתחבורה הציבורית, שתפו אותנו בתהליך קבלת ההחלטות ובהליכי התכנון

סמואל קוקוצ'קה:  יש לנו הרבה מה לתרום וזו רק ההתחלה

סמואל קוקוצ'קה:  תודה רבה

יעקב אשר: תודה לך

אורית בן טוב: אני לא הבנתי מתוך כל העניין הזה איזה ועדה בדיוק ואיזה רגולטור עושה רגולציה לבדיקות סקרי קרקע, האם אפשר לחפור שם, אי אפשר לחפור שם, כמה זה מסוכן לחפור

יעקב אשר: תשובה

איציק דניאל: עוד לא הגענו לנושא הזה לפי דעתי בנוסח

איציק דניאל:  כרגע מדברים על ועדה

אורית בן טוב: אבל זה רגולציה, דיברנו על רגולטורים, מי הרגולציה?      

איציק דניאל: אני אסיים את המשפט

איציק דניאל:  מה שבעצם עכשיו הוקרא זה ועדה שהיא כללית וכמו שצוין פה, הנציג הוא נציג מתחלף בהתאם לעניין, אז כשיעלה העניין הרלוונטי יגיע הנציג הרלוונטי

יעקב אשר: אנחנו נראה את זה ברחב יותר

איציק דניאל: ככל שיש התייחסות ספציפית בהמשך החוק, פה מדובר על זה שכל סוגיה רגולטורית יבוא הנציג הרלוונטי בפני הוועדה ותהיה לו זכות הצבעה

יעקב אשר: אוקיי, ומי הרגולטורים, זה נראה אחר כך

איציק דניאל: כן

יעקב אשר: תודה רבה

יעקב אשר:  אני רוצה לומר - - -     

סטלה אבידן: אני יכולה לשאול אותך משהו לפני זה?      

יעקב אשר: לא

סטלה אבידן: כי אני לא הבנתי את ההתייחסות להערות שלי שחסרים פה נציגים, כמו ארגוני סביבה ואחרים

יעקב אשר: אז ההערות שלך עלו וניתנה תשובה לגבי ארגוני הסביבה ברגולטור המתחלף, מה שנקרא, ועל זה יש תשובה

סטלה אבידן: לא, זה לא רגולטור מתחלף

יעקב אשר: זו התשובה שניתנה

יעקב אשר:  את יכולה להסכים, את יכולה לא להסכים

יעקב אשר:  לגבי באופן כללי אני כן מבקש ואומר, מבחינתי אני ער לדיבור בעניין הזה ואני חושב, מבלי להיכנס כרגע לתוך העניין עצמו, אני מבקש שתנסו למצות את הדיבור הבין ממשלתי בעניין הזה

יעקב אשר:  אני לא יודע, אני מכיר חקיקות מנושאים אחרים ויכול להיות שהייתה צריכה להיות פה התייחסות אחרת

יעקב אשר:  מדובר בשני משרדים מובילים, אחד שהוא המממן, להלן המממן, והמוביל את הדבר הזה, כי בוא נאמר שמשרד התחבורה מתקציבו לא יכול לעשות את זה, אבל כמו כל דבר גדול תמיד יש משרד ייעודי שהוא נמצא בראש או בקצה ביחד עם משרד האוצר

יעקב אשר:       כאן אני יכול להבין שלמשרד האוצר יש מעמד וזה בסדר, אבל עדיין צריך לבוא לידי ביטוי, מדובר בסוף בפרויקט תחבורתי

יעקב אשר:  החלק שאוהבים לקרוא לו הנדל"ני, בלשון לא יפה, הוא דבר שאני לא רואה בו פגם ופסול, בסוף אנחנו לא נרצה שמדינת ישראל תממן את כל הפרויקט הזה מתקציבי רווחה וחינוך ודברים מהסוג הזה ולכן יש פה קשר גדול בעניין הזה, כמו שיש קשר למשל בתכנית גדולה מאוד שהמדינה מקדמת, והוועדה הזאת התחילה לעקוב אחרי העניין ובקרוב יהיה לה ועדה נוספת של מעקב, לגבי הנושא של מפרץ חיפה, שגם שם יש מטרה נעלה שנקראת הוצאת החומרים המסוכנים והסדרתם וכו', אבל כדי לעשות את הדבר הזה וכדי לעשות את זה בצורה נכונה חייבים גם לטפל במקום עצמו שנמצא שם וגם שם יש נדל"ן, יש הרבה מאוד יחידות דיור והרבה דברים שהם טובים בסוף לאזור וגם טובים בסופו של יום למימון הרפורמה, לפחות חלקה

יעקב אשר:       לכן אני אומר, אני לא רוצה כרגע להגיד את דעתי בעניין הזה, אבל אני חושב שכדאי שימוצה השיח בין הרשויות השונות

יעקב אשר:  אני רואה בהחלט במשרד התחבורה כלי מוביל וחשוב בעניין הזה

יעקב אשר:  אני לא התחלתי לעשות עכשיו את החשבון, מאחר שאנחנו לא מצביעים היום ולא מסכמים היום, כמה בתוך הוועדה הזאת, אם מסתכלים על החלטות, כמה כוח יש לחלק התחבורתי וכמה כוח בדברים האחרים ולכן אני אומר שתמצו את השיח

יעקב אשר:  נרשמה ההערה של משרד התחבורה, נרשמה התשובה שלכם, של משרד האוצר

איציק דניאל: אני ארצה להגיד עוד מילה

יעקב אשר: אתה רוצה להוסיף עוד מילה, בבקשה, ובזה נמצה את העניין להיום, אני לא רוצה לעכב

איציק דניאל: אדוני, החוק הזה והפרויקט כולו כולל בתוכו המון המון המון סוגיות של מינויים ומקומות של רשויות חדשות שהוקמו, כמו רשות המטרו שהייתה בהסדר הקודם

איציק דניאל:  במסגרת האיזונים שנעשו זאת החלוקה שנעשתה

איציק דניאל:  רשות המטרו הוקמה במשרד התחבורה למרות שהיו מחשבות אחרות, יש מינויים פה שהם מינויים של שר האוצר כמו שיש מינויים של שרת התחבורה

איציק דניאל:  האיזונים כולם באו פה לידי ביטוי בנוסח וזה הנוסח הממשלתי

יעקב אשר: ואתה אומר שיש ועדה מאסדרת ויש - - -     

איציק דניאל: יש עוד המון

יעקב אשר: ויש עוד המון שהם בסך הכול אמורים לאזן

איציק דניאל: יש רשות מטרו שהוקמה ויש ועדה מנהלת ויש פה המון סוגיות מסוגים שונים והנוסח כרגע שלפניכם מביא לידי ביטוי את האיזון שהוחלט בממשלה

יעקב אשר: אוקיי, אז אני מבקש שאת השיח הזה תעשו לפני הישיבות הבאות כי אנחנו נחזור לזה כדי למצות את העניין

גלעד קריב: אנחנו עוברים לסעיף קטן (ד)

טל קדמי: אני ביקשתי

טל קדמי:  בשקט ובהצבעה

טל קדמי:  אדוני העיר לי, אל תתפרץ ואני יושב ומצביע בשקט

יעקב אשר: רק על זה מגיע לך רשות דיבור, אפילו אם אין לך מה להגיד

טל קדמי: לא, לצערי יש הרבה מה להגיד, אבל אני אגיד במשורה

טל קדמי:  אני רק אשיב לתגובת משרד האוצר, אין בחוק, קראנו אותו, הפוך הפכנו בחוק ולא מצאתי התייחסות לנושאים הבטיחותיים, הדבר היחידי שיש שאיכשהו קשור להגנת הסביבה זה נושא הרעש, כשנגיע לנושא הרעש - - -     

יעקב אשר: דיברנו על הבטיחות, שאנחנו נדבר על זה בהמשך

יעקב אשר:  אני ביקשתי מהיועצת המשפטית להזכיר לי את זה, זה יגיע בהמשך, על הבטיחות וכל הדברים האחרים

טל קדמי: השאלה אם אדוני יאפשר גם הכנסת סעיף, כי בגלל שאין, שיתווסף סעיף

יעקב אשר: אדוני עוד לא יודע, כשאדוני יידע אתה תדע את זה ביחד איתי

יעקב אשר:  תודה רבה לאדוני

סטלה אבידן: ואת השיקול להכניס ארגון סביבה?      

יעקב אשר: די, די, לעצור, בבקשה

יעקב אשר:  את אמרת את שלך, קיבלת תשובה

סטלה אבידן: לא, על זה לא קיבלתי תשובה

יעקב אשר: אתם תביאו אותי בסוף לכך שאתם - - -     

סטלה אבידן: אבל לא קיבלתי תשובה, אדוני

יעקב אשר: את קיבלת תשובה שלא סיפקה את דעתך, נקודה

סטלה אבידן: לא

סטלה אבידן:  ארגון סביבה לא מוזמן - - -     

יעקב אשר: אה, ארגונים לא

סטלה אבידן: על זה אני מדברת

יעקב אשר: יש הרבה ארגונים, יש ארגוני תחבורה ויש ארגוני בטיחות, יש הרבה מאוד ארגונים, יש משרד להגנת הסביבה, הוא הרגולטור, אמור להיות לו כוח, הוא יפעיל את הכוח שלו והוא חלק מהעניין, נקודה

גלעד קריב: אנחנו בסעיף קטן (ד), עמוד 6, זה המשך של הסעיפים הקודמים

גלעד קריב:  חברי המועצה המאסדרת, כאמור בסעיף קטן (א)(4) ו-(5) זה עובד רשות מקומית ונציג הציבור

גלעד קריב:           המטרה היא לייעל את עבודת המועצה, סעיף שהוסף בכנסת הקודמת, שלא יהיו חוסרים, שלא יהיו אנשים שלא מגיעים

גלעד קריב:  ברגע שיש אנשים שיהיו מחליף - - -     

יעקב אשר: אבל מה מבחינת הבכירוּת של אותם אנשים? גם ממלא המקום הוא באותם תנאים?      

גלעד קריב: באותם תנאים

אסתי פלדמן: הוא יעמוד באותם תנאים, כלומר סמנכ"ל במקום סמנכ"ל

יעקב אשר: הבנתי, אוקיי

גלעד קריב: אנחנו עוברים לתפקידי המועצה המאסדרת

גלעד קריב:  שוב, כאן התפקידים כתובים באופן כללי, אנחנו בהמשך הפרק, אני לא יודע אם נספיק היום, אבל בהמשך פרק ד' ובהמשך הפרקים אנחנו נראה ממש תפקיד תפקיד ואת כל הסמכויות

יעקב אשר: כולל סדרי דיון ודברים כאלה?      

גלעד קריב: סדרי דיון זה יהיה פה, אבל התפקידים עצמם, איזה אישור מותר ואיזה אישור אסור אנחנו נראה בהמשך

יעקב אשר: אוקיי

גלעד קריב: סעיף קטן (ב) זה סעיף שהוועדה הוסיפה בכנסת הקודמת

יעקב אשר: אבל הוספתם גם את הסעיף הזה ואתם כותבים בצד 'דיוק הנוסח במקום סעיף כללי'

יעקב אשר:  אתם יכולים להסביר את זה, מה היה רחב מדי קודם ומה יותר מהודק עכשיו?      

רעות בינג: אז למשל ב-(4) בהארכת מועדים היה כתוב כל תפקיד אחר שהוטל עליה לפי חוק זה או לפי חוק אחר, אז היה לנו חשוב, וזה גם מה שהוועדה החליטה, לדייק, לא איזה משהו רחב וכללי, אלא - - -      

יעקב אשר: הדיוק הוא בסעיפים הקטנים?      

רעות בינג: ב-(4), הארכת מועדים, שזה משהו שלא היה כתוב

גלעד קריב: ב-(1) זה נוסח שהיה כתוב טיפה שונה

רעות בינג: השינוי המשמעותי הוא (4)

רעות בינג:  (1) היה מנוסח, מתן אישור לביצוע פעולה לחברה מבצעת בעניינים שנקבעו בחוק זה

רעות בינג:  זה יותר נוסח

יעקב אשר: זה לא משנה כל כך, לא חודד מי יודע מה

גלעד קריב: סעיף קטן (ב) זה סעיף שהוא יותר משמעותי בעניין הזה

גלעד קריב: הכוונה היא שהמועצה המאסדרת, אנחנו רוצים להבהיר לה שהיא לא שוקלת רק את ענייני המטרו

יעקב אשר: שאם מגיע נושא של איכות סביבה למשל, היא צריכה להסתכל על - - -      

גלעד קריב: היא צריכה לשקול גם את מה שהיה שוקל אותו משרד, אותו רגולטור, שהיא מחליפה

יעקב אשר: שבא ומציג בפניה

גלעד קריב: היא צריכה לשקול גם את השיקולים האלה ולאזן אותם מול האינטרס הלאומי של קידום מיזם המטרו ולא לראות רק מטרו

גלעד קריב:  זה לא היה קודם

יעקב אשר: הערות, אבל ממש חדשות

יעקב אשר:  לא אוטומטית

אוסי בנימין: הסעיף הזה של הסרת חסמים, אני מבקשת להחריג ממנו את שיתוף הציבור ואת השקיפות, שהשקיפות ושיתוף ציבור בכל דבר שצריך יהיו מעל הדברים האלה כי הכוח של גם הצגת פרויקט לאומי ובעלי אינטרסים - - -      

גלעד קריב: אני מציע שתעירי את זה ב – אני אמרתי שאנחנו נגיע לכל סמכות וסמכות בהמשך החוק, כל סמכות שנמצאת במועצה המאסדרת, לאשר, לחרוג, אנחנו נדון בה

גלעד קריב:  ולכן אם יש סמכות ספציפית שאת חושבת שהיא במקרה הזה צריך לדייק אותה, לשנות אותה, להוריד, תגידי שם, כי כאן זו אמירה ממש כללית

יעקב אשר: שם נכנסים יותר לתהליך ובתהליך את יכולה לומר את שלך

יעקב אשר:  תודה רבה

גלעד קריב: 8ג, יושב ראש המועצה המאסדרת

גלעד קריב:  זה סעיף שהוא כבר חוקק למעשה במקום אחר, אנחנו מעבירים אותו לתוך המקום הנכון שלו, הוא חוקק בכנסת הקודמת בתוך הסעיף של הוועדה המנהלת, כי המועצה המאסדרת פוצלה מחוק ההסדרים, אבל אנחנו מעבירים אותו למקום הנכון

גלעד קריב: כל זה למעשה היה בסעיף 9(5) ואנחנו מעבירים אותו לתוך 8ג

יעקב אשר: רק בנסיבות הללו?      

גלעד קריב: כן, זה הנסיבות שהוא חייב להעביר אותו מכהונתו

יעקב אשר: לגבי סעיפים קטנים אתה מדבר על איזה מינויים

גלעד קריב: על (ב) ו-(ג), מי הגורם שצריך להפסיק את הכהונה של אחד מהם

יעקב אשר: לא, אתה אומר שפה זה שר התחבורה וכאן זה שר האוצר

גלעד קריב: נכון, לפי הגורם הספציפי

יעקב אשר: לא, אבל אם יהיה מצב שאחד הנציגים הפסיק את תפקידו ולא מונה כרגע מישהו אחר והוא מייצג משרד ממשלתי, לא מהרגולטור, נגיד משרד התחבורה

גלעד קריב: אז אמרנו, כל עוד יש רוב המועצה המאסדרת יכולה להמשיך להתקיים

גלעד קריב:  הוספנו סעיף של מינוי ממלא מקום כדי שלא יהיה מצב כזה

יעקב אשר: מילוי מקום יסגור את זה, אוקיי

גלעד קריב: אבל הכול יכול להיות

גלעד קריב:  אם לא ימנו אז לא ימנו

גלעד קריב:  יש לנו מקרים ממקומות אחרים שלא מינו חברים וזה באמת בעייתי

יעקב אשר: אז אולי צריך להכניס איזה שהוא - - -      

גלעד קריב: יש חובה למנות

גלעד קריב:  אם מישהו לא ממנה למרות החובה שלו למנות זה קצת קשה –      

יעקב אשר: זאת אומרת החובה היא למנות גם תוך כדי כמובן

גלעד קריב: כן, גם ממלא מקום וגם החבר עצמו

גלעד קריב:  בסופו של דבר זה אינטרס של המדינה למנות את החברים

יעקב אשר: כן, אבל שלא יהיה מצב שיהיה חסר בן אדם, למרות שממלא מקום אמור לשרת את העניין הזה

גלעד קריב: וגם אם לא מונה ממלא מקום וחסר בן אדם אחד או שניים זה לא משפיע על תוקף הפעולות של המועצה

יעקב אשר: הערות? אין

יעקב אשר:  הלאה

יעקב אשר: שאלה שלי

יעקב אשר:  האם מדובר גם על אותו נציג מתחלף בעל זכות הצבעה?      

גלעד קריב: זה (6), כן

רעות בינג: הוא אחד מהשלושה

גלעד קריב: שהוא חייב להיות?      

רעות בינג: לא, יכול להיות גם שהוא לא יהיה

גלעד קריב: תיאורטית יכול להיות מצב שיושב ראש המועצה ושני חברים, תחבורה ואוצר, גם אם הוא לא יהיה

יעקב אשר: תחזור על התשובה אם אתה יכול, הוסחה דעתי

יעקב אשר:  אני שואל שאלה, אותו רגולטור שהוזמן לישיבה, להלן איכות הסביבה, אני לוקח את הדוגמה שלך

גלעד קריב: הוא יכול להיות אחד מהשלושה האלה, אבל אם הוא לא מגיע ויש את יושב ראש המועצה ואת נציג משרד האוצר ומשרד התחבורה הם יכולים להצביע גם בלי הרגולטור, אבל צריך לשים לב שאנחנו לא רוצים לגרום למצב שרגולטור לא מרוצה מאיזה שהיא החלטה שהולכת להתקבל ואז הוא פשוט לא מגיע ומונע בעצם את ההחלטה

רעות בינג: שהוא וטו לכאורה

יעקב אשר: אז לא מונע, אבל השאלה איך מוצאים משהו באמצע בעניין הזה

יעקב אשר:  תרשמי לעצמך שצריכים לדבר על זה

גלעד קריב: הם יכולים להתייחס

יעקב אשר: רוצים להתייחס עכשיו או רוצים לחשוב? אני מבין את הצד ה –      

איציק דניאל: זה בדיוק הצד, יכולה להיות סיטואציה שאי הגעה לוועדה תמנע את ההחלטה ורצינו למנוע את זה

יעקב אשר: אבל אם אנחנו מדברים על משהו שהוא ספציפי לידע מסוים, לאחריות של משרד מסוים, עם כל הכבוד לאנשי ה - - -     

איציק דניאל: אז שיגיעו, אין מניעה מלהגיע

יעקב אשר: אוקיי, אבל מאחר שאני לא יודע גם לבוא, אני מתאר לעצמי שהכנסתם פה איך הזימונים יוצאים או מה, בצורה כזו או אחרת, אבל אני לא רוצה להגיע לדבר הזה, לא יודע, צריך למצוא פה דרך

יעקב אשר:  נדבר על זה עוד, אני לא רוצה תשובה כרגע, אני לא רוצה שיהיה מצב שבזדון מישהו בא וגורם לעצירת העניין, אבל אני גם לא רוצה להיות במצב שהחלטות יתקבלו בנושא שלא היה נוכחות של המשרד

אסתי פלדמן: אני חושבת שההוראה המאזנת היא זאת שמאפשרת מינוי נציגים נוספים, כלומר אם באמת יש נציג אחד שלא יכול להגיע, אז שיתכבד וימנה נציג אחר מאותו משרד

אסתי פלדמן:  לכן פתוחה בפניהם הדרך להשתתף בישיבות

יעקב אשר: צריך למצוא משהו יותר חכם

יעקב אשר:  לא יותר מסורבל, אני לא מחפש לסרבל

יעקב אשר:  אם הייתי מחפש לסרבל יש לי המון רעיונות ויש לי הרבה עוזרים

יעקב אשר:  אני אומר נקודה אחת שמטרידה אותי שצריך למצוא באיזה שהיא דרך איך בסוף לא יהיה מצב שבו ידונו בנושא מומחיות של רעידת אדמה או משהו כזה ויישבו שם נציגים של משרד התחבורה והאוצר בלבד

איציק דניאל: אז קודם כל מה שהיועצת המשפטית אסתי ציינה, שהוא נכון, שיש אפשרות לממלא מקום ויועצים נוספים שיכולים להתווסף, אז אין חשש שתהיה דעה שלא הובעה בדיון

איציק דניאל:  אנחנו אמרנו, יש יועצים נוספים מעבר לאותו בן אדם ספציפית שצריך להצביע שהוא נדרש פה בתוך השלושה, הם גם יכולים להגיע גם אם דעתם מייעצת בלבד

איציק דניאל:       שתיים, ההחלטות של המועצה צריכות להיות מנומקות ויירשמו בפרוטוקול וחלים כללי המינהל התקין

איציק דניאל:  אין חשש שעכשיו יבואו ויקבלו איזה שהיא החלטה, שבוודאי אדוני מכיר את כל המשמעויות שיש, איזה החלטות המדינה מקבלת ואיך היא מנסחת את הדברים ודואגת למסמך את הכול וכמובן עם ייעוץ משפטי שילווה את כל התהליך

איציק דניאל:  החשש הזה עכשיו שיקבלו החלטה בחטף כי מישהו אחד ספציפית, שאפשרו לו ממלא מקום, אפשרו לו יועצים נוספים, ועדיין החלטה תעבור כמו שאדוני מתאר

איציק דניאל:  לפי דעתנו במנגנון הנוכחי שהוצע פה הוא קלוש עד כמעט בלתי אפשרי

סטלה אבידן: לא נכון

סטלה אבידן:  ממש לא נכון

סטלה אבידן:  כל הווטו הלך - - -      

יעקב אשר: סליחה

גלעד קריב: אני רק אגיד בנוסח הממשלתי הייתה אפשרות לקבל את ההחלטות בפורום של שני אנשים בלבד, שאחד מהם הוא היושב ראש

גלעד קריב:  אנחנו, בגלל החשיבות שראינו בדבר הזה, כפי שאמר היושב ראש, העלינו את זה לפחות לשלושה חברים

יעקב אשר: אני מודה לכם, עדיין לא נחה דעתי, אני מציע שלא נדבר על זה כרגע, בואו נחשוב ונמצא

יעקב אשר:  אני לא רוצה למצוא משהו שמחר הוא יכול להוות כלי לעצירה סתם, ודאי שלא

יעקב אשר:  עצירה בפרויקטים כאלה, כשהיא באה ממניעים לא נכונים, היא הרסנית ואני לא מסכים עם זה, כי בסוף, הזכיר פה מישהו, שגם הרכבת הקלה הייתה אמורה להיות לפני שנים

יעקב אשר:  אני במקרה בתור אחד שחלק מהקו האדום של הרכבת הקלה, כששימשתי כראש עיר, יודע גם איזה משרדי ממשלה היו הבעייתיים ואיזה לא, אני לא רוצה לדבר על זה עכשיו

יעקב אשר:       לכן אני אומר, אני לא רוצה עיכובים ואני לא רוצה שיהיה למישהו כוח לפוצץ את המשחק, אבל אם יש נושא, הרי מדובר פה על נושאים שהועלו על ידי אותו רגולטור, ואם הוא לא בא להיאבק עליהם איפה שהוא צריך להיאבק עליהם ולומר את דעתו אז הוא לא עושה את עבודתו ואם הוא לא עושה את עבודתו זה רע מאוד

יעקב אשר:  לא יודע להגיד לכם, אין לי רעיון, כי אם היה לי רעיון הייתי דן עליו איתכם

יעקב אשר:  תרשמו את זה בצד, אנחנו נדבר

יעקב אשר:  יש לך רעיון?      

אורית בן טוב: כן, אני חשבתי, במיוחד שהזכרת עכשיו את הרכבת הקלה שיש בעיה בטיחותית, בעיה של מערכת האיתות, שאולי יהיה נציג קבוע

אורית בן טוב:  לא יועץ רגולטורי ויהיה לו ממלא מקום ו - - -     

יעקב אשר: זה לא יועץ רגולטורי, אתם טועים עוד פעם

יעקב אשר:  אני אחזור עוד פעם כי היום יש לי סבלנות

אורית בן טוב: לא, אני גם לא עורכת דין, אז הכול טוב

יעקב אשר: למרות שהאוצר הרגיז אותי, או הממשלה הרגיזה אותי, הממשלה באמצעות האוצר, עדיין יש לי סבלנות ולכן אני אחזור עוד פעם כדי שגברתי תבין, כי אני בטוח שאת אומרת את זה ממניעים הכי טהורים

אורית בן טוב: מדאגה, מחרדה, כן

יעקב אשר: הגוף הרגולטורי הוא הגוף שמקבל את ההחלטות, הוועדות האלה קובעות החלטות, פה מדובר מה קורה אם יש חילוקי דעות קשים בנושא בטיחות נגיד, ואז זה עולה, נקרא לזה ועדת הערר, שאי אפשר לשים שם נציג מכל גוף, ואגב, אותו נציג שדיברנו עליו, אם הוא מייצג את הגוף של הבטיחות אז שיופיע שם

יעקב אשר:  אז קיבלת גם תשובה לזה

יעקב אשר:  אתה רוצה להוסיף משהו?      

גלעד קריב: לא

יעקב אשר: אם אתה רוצה אתה יכול לעשות את זה חופשי

יעקב אשר: הם פתוחים לציבור?      

גלעד קריב: אני רק אסיים להקריא את (ה) ואני אסביר את שני הסעיפים האלה

גלעד קריב:           סעיף קטן (ד) זה משהו שהוועדה בכנסת הקודמת חשבה שהוא נכון לאורך כל החוק להוסיף, אתם תראו את זה בהרבה מקומות, חובות של שקיפות ושל יידוע הציבור

גלעד קריב:  לכן הוועדה החליטה פה שבאתר האינטרנט של רשות המטרו יפורסמו כל ההחלטות של המועצה המאסדרת, לא רק ההחלטות עצמן, אלא גם עיקרי הדיון, כלומר יהיה אפשר לראות פחות או יותר, כמובן לא פרוטוקול סטנוגרמי, אבל פחות או יותר מי אמר מה, מי הציג מה

יעקב אשר: את רוח הדברים

גלעד קריב: את רוח הדברים ואת כל נימוקי ההחלטה

גלעד קריב:  סעיף קטן (ה) מדבר על דברים שאסור למסור אותם לפי חוק חופש המידע ולכן הם לא יפורסמו

איציק דניאל: אני רק אגיד, אדוני היושב ראש, שבנוגע לנקודה הקודמת זה שאנחנו צריכים לפרסם את ההחלטות ואת הנימוקים זה גם מביא את הנקודה שהעלית קודם לכדי פתרון

יעקב אשר: ברור, זה חלק מהפתרון, אבל עדיין אנחנו צריכים לדבר על זה

טל קדמי: אפשר, אדוני?      

יעקב אשר: כן, בבקשה, קצר

טל קדמי: קצר, קצר, כי זה אם כל חטאת ואין חכם כבעל ניסיון

טל קדמי:  זו בדיוק דוגמה למה שאנחנו מתמודדים איתו במטרו, שפתאום אנחנו כבר שומעים את הסייגים או מדברים על שקיפות - - -      

יעקב אשר: לא במטרו, ברק"ל

טל קדמי: לא, במטרו גם

טל קדמי:  במקרה שלנו אני אתן את הדוגמה ומכאן נבין

טל קדמי:  בא הוות"ל, מינהל התכנון, דרש מנת"ע להסיט את התוואי לרעתנו ולרעת הנכים, ביקשתי את המסמך, תראו לי את מסמך הדרישה, הכול במסמכים, את מסמכי הדרישה תראו לי, לא, זה תכתובות פנימיות

טל קדמי:  הם מסרבים

טל קדמי:  עד היום, שנתיים פלוס, אני מבקש והנה אני רואה שזה נכנס גם פה

טל קדמי:  אנחנו נפרסם, אבל רק את ההחלטה, לא את מה שאנחנו לא חייבים

טל קדמי:  איפה הציבור? איפה השקיפות? אפס שקיפות, אדוני

טל קדמי:       הסיבה היחידה אגב שאני לא פונה עדיין לבית משפט זה מהסיבה שהם יגידו שעוד לא ניתנה החלטה רשמית אז מה שנקרא עיקרון מיצוי ההליך המנהלי

טל קדמי:  זה המזל היחיד שלהם כי אחרת הייתי אולי מקבל את זה דרך בית משפט, אבל למה צריך להגיע לבית משפט? איפה השקיפות? אין לנו פה שקיפות, אדוני, אסור לאפשר את המצב הזה, הכול צריך להיות גלוי

טל קדמי:  זה מאות מיליארדים מכספי ציבור, זה זריקת אנשים מהבית, זה פוגע בנכים, זה פוגע בהרבה אנשים, לפחות תראו

יעקב אשר: אנחנו כרגע דנים על הנושא של הוועדה המאסדרת

יעקב אשר:  מה שאתה אמרת עכשיו זה לא בחלק הזה, אתה מדבר על גופי התכנון שקיבלו החלטה לשנות תוואי ואתה רוצה לדעת

יעקב אשר:  אני לא יודע אם הוא נכלל בתוך דברים שגופי התכנון לא חייבים לענות עליהם או כן חייבים לענות עליהם, אני לא יודע, יכול להיות שזה באמת שווה בדיקה

טל קדמי: אבל זה אותו רציונל

יעקב אשר: זה לא אותו רציונל, לא, יש מידע שרשות ציבורית מנועה מלמסור לפי סעיף 9(א)

יעקב אשר:  אל תבחן אותי על 9(א), אני לא ידוע בדיוק מהו, אבל אני מתאר לעצמי שהוא בנוי - - -      

טל קדמי: אתה רוצה שנקריא, אדוני היושב ראש? שנקריא את הסעיף?      

יעקב אשר: את 9(א)?      

טל קדמי: יש גם 9(א) וגם 9(ב)

יעקב אשר: אתה לא רוצה שהיועצים המשפטיים יסבירו את 9(א) ו-(ב)? לא צריך להקריא, תגידו במה מדובר

רעות בינג: אפשר להקריא

רעות בינג:  בגדול, 9(א) זה דברים שלפי דין אי אפשר לחשוף, דברים שקשורים לביטחון ודברים ברוח הזו, ו-9(ב) באמת יותר מתייחס לתפקוד של הרשות, אם זה עלול לשבש את תפקודה התקין

רעות בינג:  אלה באמת דברים שהם רשות

יעקב אשר: וזה מקובל בחקיקה, הדברים הללו?      

גלעד קריב: כן, זה חוק חופש המידע

יעקב אשר: יפה, זה חוק חופש המידע

יעקב אשר:  אם אנחנו רוצים לשנות את כל חוק חופש המידע יש עוד הרבה דברים

יעקב אשר:  מה שאתה אמרת, אתה מדבר על דבר - - -     

טל קדמי: על 9(ה)

טל קדמי:  שיהיה כתוב במפורש ש-9(ה) לא חל, זה אותו סעיף שמאפשר להם באופן אמורפי להגיד שזה התכתבויות פנימיות שלנו, זה אנחנו לא חייבים לפרסם

טל קדמי:  סליחה שאני זוכר את זה בעל פה, כי אני זוכר את התירוץ למה מסתירים מאיתנו מסמכים שנתיים וחצי

יעקב אשר: תגובתכם על 9(ה), משרד האוצר, מכירים?      

איציק דניאל: מה זה 9(ה), לא מופיע בחוק

איציק דניאל:  אתה מדבר על 8ז(ה)

טל קדמי: יכול להיות

טל קדמי:  סליחה, אולי אני גם לא זוכר בשלוף את המספר המדויק, הכוונה היא לתכתובות פנימיות

יעקב אשר: זה קורה גם לטובים ביותר, אני רואה, הא?      

איציק דניאל: אנחנו בסך הכול מפנים לחוק חופש המידע ולא מוסיפים ולא מורידים מאומה ממה שמופיע בו

יעקב אשר: אני אומר, תבדקו מה זה

יעקב אשר:  אם אתה יכול תכתוב לוועדה למה התכוונת כי כנראה - - -     

רעות בינג: זה בתוך 9(ב)

יעקב אשר: לא משנה, לא נעשה את הדיון עכשיו, אני רוצה רק לדעת דבר אחד, שחוק חופש המידע שהוא כללי יחול גם כאן

יעקב אשר:  להמציא את חוק חופש המידע, כרגע זה עוד לא בוועדה שלי

גלעד קריב: הסיבה היחידה שאנחנו אומרים את זה באופן מפורש ולא אומרים שחוק חופש המידע יחול, שאגב זה הופיע באחד הנוסחים, שחוק חופש המידע יחול - - -     

יעקב אשר: לקחתם את אותם סעיפים

גלעד קריב: בדיוק, בגלל שאין פנייה אקטיבית

גלעד קריב:  בדרך כלל בחופש המידע אתה פונה לקבל מידע ואז אומרים מה מותר לך למסור, מה אסור לך למסור

גלעד קריב:  כאן מכיוון שאנחנו מחייבים לפרסם את כל הדברים אז - - -     

יעקב אשר: בדיוק, אז זה בא הפוך

גלעד קריב: נכון

יעקב אשר: הלאה, גמול והחזר הוצאות

יעקב אשר: חוק שירות המדינה (סיוג פעילות מפלגתית) זה דבר שחל על כל התפקידים?      

גלעד קריב: אנחנו מפנים פה, ההוראות שנוגעות לכלל עובדי המדינה, רק ההוראות שחלות על כל עובדי המדינה יחולו גם על האנשים האלה שהם במועצה המאסדרת למרות שהם לא עובדי מדינה

יעקב אשר: לא, כי לפעמים יש למישהו איזה כתם קטן בעברו, היום אין כמעט אדם שאין לו דעה והוא לא פעיל בצורה כזו או אחרת

גלעד קריב: לא, הכוונה - - -     

יעקב אשר: אני הבנתי, לא פעילות מפלגתית, השאלה אם זה –      

גלעד קריב: אנחנו מדברים על מישהו שהוא כבר חבר המועצה המאסדרת ומה הוא יכול לעשות כשהוא חבר המועצה המאסדרת

יעקב אשר: וזה לא בתנאי קבלתו

גלעד קריב: לא, זה לא תנאי קבלה

יעקב אשר: זו התשובה

יעקב אשר:  תודה

יעקב אשר: אוקיי

יעקב אשר:  הערות? אין? יופי

יעקב אשר:  אני אתן לכם רק את הכיוון

יעקב אשר:  אנחנו נסיים היום את החלק הראשון שדיברנו, עד סעיף 7 כולל, את החלק השני מעמוד 25 זה יהיה בישיבה הבאה

יעקב אשר:  בכל מקרה כתבנו היום ששני פרקים יכולים להגיע - - -     

סטלה אבידן: אדוני היושב ראש, אני יכולה לפני שאנחנו מסיימים - - -     

יעקב אשר: עוד לא סיימנו

יעקב אשר:  אני רק שאלתי אם יש למישהו הערות על הדברים הללו, התשובה היא לא, הלאה

גלעד קריב: סעיפים 4, 5, ו-6 אלה סעיפים טכניים לגמרי

יעקב אשר: תקרא אותם

גלעד קריב: זה עניין של נוסח בלבד

גלעד קריב:          זה הסעיף שהעברנו לסעיף 8ג, של יושב ראש הוועדה המאסדרת

גלעד קריב:  אמרתי מקודם שבסעיף 9(5) כבר נקבע איך הוא ימונה, אנחנו מוחקים פה והעברנו את זה לסעיף 8ג

גלעד קריב:          היא עברה לסעיף ההגדרות, לסעיף 1 שהקראנו בהתחלה

יעקב אשר: הסבר

גלעד קריב: זה סעיף שהוסף לבקשת הממשלה במהלך הדיונים

גלעד קריב:  אני אשמח שהם יסבירו אותו, ויותר מזה, אני אשמח שהם יסבירו האם הוא עדיין רלוונטי שעה שהצו כבר תוקן

יעקב אשר: רוצים להסביר, משרד האוצר? בבקשה

דנה דובר: כן

דנה דובר:  כשיצרנו את מס השבחת המטרו נוצר מצב בחלק שכבר עבר שיש מקומות שבהם הרשות המקומית צריכה לגבות מס השבחת מטרו במקום שבו אין מס השבחה ולכן בשביל לתמרץ את הרשות המקומית לגבות את מס השבחת המטרו במקום שאין בו היטל השבחה רגיל נקבע הסעיף הזה שיאפשר לנו דרך הצו לתמרץ אותם בגין פעולות הגבייה שלהם

רעות בינג: תסבירי מה הצו, מה המשמעות של הצו

יעקב אשר: מה הצו ומה התמרוץ

דנה דובר: צו המטרו זה הצו שקובע את ההשתתפות של הרשויות המקומיות בפרויקט המטרו

דנה דובר:  כאן ספציפית אנחנו מכניסים באכסניה החוקתית את הסעיף הזה דרך הצו, אבל בפועל מדברים על ההסדר של עניין מס השבחת מטרו שנוצר

דנה דובר:  בדיונים בוועדה העלו הרשויות המקומיות את המקומות שבהם הם יידרשו לגבות את מס השבחת המטרו במקומות שבהם אין היטל השבחה רגיל

יעקב אשר: למשל, דוגמה

דנה דובר: יש מקום אחד שזה כרגע חל לגבי שיקום שכונות שבו במקרים מסוימים רשאית - - -     

יעקב אשר: רשאית הוועדה המקומית שלא לגבות היטל השבחה

דנה דובר: בדיוק, והיא יכולה לקבוע שלעניין מתחמי השפעה של המטרו, ששם כן יש יכולת לקבוע אחוז אחר להשבחה יהיה איזה שהוא פער בין הדברים, ולכן הרשויות המקומיות ביקשו לקבל איזה שהוא תגמול בגין ההוצאות שלהם והפעולות שיידרשו לטובת זה שהם ייגבו את המס באותו מנגנון שחל במס השבחת המטרו בצורה רחבה

יעקב אשר: זאת אומרת שיהיה מצב בסוף שאנשים ישלמו את ההשבחה ולא ישלמו היטל השבחה לעירייה? לא הבנתי

יעקב אשר:  והתמרוץ יהיה בהנחה בהשתתפות שלהם במטרו?      

גלעד קריב: זה לא משפיע על האדם הספציפי, על האזרח, זה סעיף שמדבר על ההתחשבנות בין האוצר לבין הרשויות המקומיות

גלעד קריב:  מה הסכום שהרשות המקומית צריכה - - -     

איציק דניאל: אני אגיד את זה בקצרה וננסה לחדד את הנקודה

יעקב אשר: זה לא לדיון עכשיו, זה כרגע להבנת היושב ראש

איציק דניאל: בחוק המקורי שאושר כבר בממשלה קבענו שהרשויות המקומיות ישתתפו במימון הפרויקט, זה נעשה בהסכמה איתם ובתיאום איתם

איציק דניאל:  במסגרת הכללים שקבענו מה הם העקרונות שעל פיהם נקבע כמה כל רשות ורשות תוכל להשתתף בפרויקט נכנסו שם מספר שיקולים

איציק דניאל:  אם אתה רוצה אפשר להקריא אותם, אני מניח שזה מה שהיועץ המשפטי הניח לפתחך, אנחנו מוסיפים את השיקול הזה, את השיקול הנוסף, הפעולות שאותה ועדה מקומית תעשה לגביית הסכום האמור בסעיף 19 וכו' וכו'

איציק דניאל:  זה בא, כמו שהיועץ המשפטי של הוועדה אמר, לבוא ולדבר, ההתחשבנות בין המדינה לבין אותה רשות מקומית לגבי השתתפות שלה בפרויקט יכולה לקחת בשיקול גם את השיקול הזה

יעקב אשר: שמעתי

גלעד קריב: שוב, השאלה אם זה עדיין רלוונטי, כי הצו כבר - - -     

רעות בינג: הוא בעצם כבר עודכן

יעקב אשר: הצו כבר בתוקף

יעקב אשר:  תחשבו עד הדיון הבא

גלעד קריב:   שוב, זה משהו שהוסכם בין האוצר לרשויות המקומיות

איציק דניאל: זה גם במסגרת ההסכמות, אדוני, עם הרשויות המקומיות לגבי הצו

יעקב אשר: מה הרציונל של זה, בשתי מילים? אני מבין, אבל אני רוצה לשמוע את זה ממך

איציק דניאל: זה לטובת הרשויות

איציק דניאל:  רצינו במקרים מסוימים שאנחנו צריכים לשלם להם, עושים איזה שהוא מנגנון קיזוז כזה שנוכל גם להעביר להם כסף

איציק דניאל:  זה משהו שסוכם איתם בזמנו במסגרת ההסכמה הכללית על הצו ועל ההסכם שנחתם, זה חלק מההסדר איתם

יעקב אשר: זה אומר על כל תחנת מטרו, על כל מתחם דפו? זאת אומרת זה בגלל המהות של ה – משהו חסר לי פה בהבנה

איציק דניאל: אני אגיד בקצרה

איציק דניאל:  זה לא חלק מהדיון כרגע, במסגרת ההסכמות עם הרשויות הן באות ומשתתפות באמצעות הצו, אנחנו הגדלנו את ההשתתפות שלהן במסגרת התביעות 197, לקחנו לעצמנו את הניהול וכו', דיברנו על איזה סכום שיוקצה עבור כל תחנה או כל דפו בגין – אנחנו בהמשך מבטלים פה את כל חוקי העזר העירוניים ויש להם השפעות כלכליות על הרשויות אז הם ביקשו שנאזן את זה באיזה שהיא צורה בצו

יעקב אשר: וההשפעות האלה הן במיוחד על תחנות ו –      

איציק דניאל: הן באו לידי ביטוי בצו, בהקשר הזה, התשלום שגבינו מהם, זה חלק מהסכמות כלליות וזה משהו שתואם וסוכם עם הרשויות המקומיות

סטלה אבידן: אדוני היושב ראש - - -     

יעקב אשר: זה הסיכום? כי עוד לא הגענו לסיכום

סטלה אבידן: לא סיכום, לסיכום יש לי משפט אחר, אני מתייחסת לסעיפים

יעקב אשר: משפט סיכום שלך להיום

סטלה אבידן: גם?      

יעקב אשר: גם וגם, להיום

יעקב אשר:  תמיד יש מחר

סטלה אבידן: אני כבר עוד מהישיבה הקודמת שהעלינו את הנושא של היטל השבחה, שאנחנו לא דנים במסגרת המנדט של החקיקה, אבל מתברר שיש כל מיני עזים נוספות, כן למועצה, לא למועצה, כן צו, כן הפחתה, לא הפחתה, שכן הכניסו

יעקב אשר: זה לא קשור לעצם ההחלטה עצמה

סטלה אבידן: אוקיי

סטלה אבידן:  ולכן אני אומרת, בעצם ההחלטה עצמה, ואני מבקשת שיש לפתוח את הנושא של היטלי ההשבחה

סטלה אבידן:  אני מחר מוכרת את הבית שלי, וחבריי, אנחנו לא יודעים עד עכשיו, לא פורסם כמה אנחנו צריכים לשלם היטל השבחה נוספת ממה שעיריית תל אביב גם ככה לוקחת מאיתנו

סטלה אבידן:       לגבי הסיכום, הערה

סטלה אבידן:  כשאני ביקשתי שיהיו נציגי ציבור ונציג ארגוני סביבה או חברה מתברר שיש מנגנון בחוק, ארגון חיים וסביבה, שנותן שמות לדירקטוריון כמו פארק אריאל שרון או כל מיני חוקים אחרים שמחייבים תהליך ציבור, שהם נותנים רשימה של ארגונים ואז מתוך זה השר הממונה בוחר

סטלה אבידן:  אני חושבת שכן יש מקום בחקיקה הזאת בין כל הנציגים של הוועדה המאסדרת, כדי לעשות שקיפות אמיתית, להוסיף נציג של ארגוני סביבה, בעיקר בגלל הבעייתיות של זה, וחברה

סטלה אבידן:  יש ארגונים שהחוק מגדיר שהם רשאים לתת את השמות ואני מבקשת כן לשקול את הנושא והם לא מוזמנים, כמו שאתה אומר, כתחליף רגולטורי של המשרד להגנת הסביבה וזה

סטלה אבידן:  חוץ מזה שאני חושבת שהמשרד להגנת הסביבה בחוק הזה ספציפית חייב להיות מובנה בצורה מובנית ולא להזמין לפי נושא

סטלה אבידן:  אלה שתי ההערות הסופיות

יעקב אשר: תודה רבה

יעקב אשר:  כן, בבקשה, משפטי סיום

טל קדמי: קודם כל אני משיב, בבקשה, לטענת האוצר

טל קדמי:  אני מצפה שהם יבואו קצת יותר מוכנים לדיון, כמו שאנחנו באנו

טל קדמי:  הזכירו את הסכם השיפוי, טרם נחתם עד כמה שידוע לי

טל קדמי:  העבירו הסכם של להעלות את השיפוי, טרם נחתם

טל קדמי:  כמו ששמענו פה את ראש עיריית רעננה

טל קדמי:  אני מבטיח אתכם במשהו? הוא טרם נחתם, נכון שהוא טרם נחתם? אתה יכול להציג לי את הסכם השיפוי עם רעננה?      

יעקב אשר: אתה רוצה להזמין אותו לכוס קפה? אני לא הבנתי

טל קדמי: לא, אני רוצה לחדד שאין הסכם שיפוי

יעקב אשר: רגע, תן לשאול

טל קדמי: אדוני רוצה לאפשר לו לענות?     

יעקב אשר: כן, אתה רוצה לענות שנייה אחת, שאני אבין מה חסר פה? אם חסר

איציק דניאל: אז אני רק אגיד שהשיח עם הרשויות הסתיים, נשלח לכל הרשויות הסכם השיפוי ויש רשויות שכבר חתמו

איציק דניאל:  ההסכם לגביהם בתוקף

איציק דניאל:  אם אדוני רוצה מידע ספציפי הוא יכול לפנות אלינו ונשמח לענות, אבל יש רשויות שחתמו

טל קדמי: לא כאן

טל קדמי:  כמו ששמענו, אין הסכמה

טל קדמי:  כשהוא מזכיר הסכמה אין הסכמה על מיקומי תחנות ותוואי, אין הסכמה - - -     

יעקב אשר: זה לא קשור לעכשיו

טל קדמי: בסדר

טל קדמי:  אדוני שמע - - -     

יעקב אשר: זה לא קשור לעכשיו

טל קדמי: טוב, אוקיי

יעקב אשר: אתה רוצה בכוח שאני אעשה חושבים לישיבה הבאה? אין בעיה

יעקב אשר:  אני רוצה לשמוע אותך בדברים שקורים פה

טל קדמי: אז אני אדלג

טל קדמי:  היינו אמורים לדון היום גם על החלק של עמודים - - -     

יעקב אשר: לא דנו אז אל תדבר

טל קדמי: אז אני רק רוצה שתירשם ההערה שלי, שפה באמת חוזר העניין של אישור בשתיקה

טל קדמי:  אני לא יודע אם אני אהיה בדיון הזה, אני מבקש להתנגד לאישור שבשתיקה, זה בעמודים 26 ו-29, היינו אמורים לדון בזה

יעקב אשר: רשמנו לעצמנו

טל קדמי: אני חושב שזה רע מאוד, הדבר הזה

יעקב אשר: תודה

יעקב אשר:  בבקשה

אוסי בנימין: בהצגה של חיים וסביבה ונציגי ציבור מעמותות סביבתיות, אני מתנגדת בכל תוקף ממש, יש נציגים לציבור, יש תושבים, יש מאבקים מקומיים, אבל העמותות האלה הן מבחינתי שכירי הפילנתרופיה, הפילנתרופיה הם בעלי ההון, הם בעלי האינטרסים, אז אין להם מקום במקום הזה

אוסי בנימין:  לא חיים וסביבה, הם לא מקבלים את העצים, הם חושבים שעצים זה לא סביבה למשל

יעקב אשר: לא יקום ולא יהיה

אוסי בנימין: נכון, אנחנו לא רוצים אותם

יעקב אשר: חברים, תודה רבה

יעקב אשר:  אנחנו נודיע על המשך הדיונים

יעקב אשר:  אני באמת אומר, אני רוצה לקבל הערות על הדברים ולא נאומים וחזרות

יעקב אשר:  תודה רבה לכם